
[VII] 
[Rupture des croisés avec Alexis IV : 


second siège de Constantinople (novembre 1203 - avril 1204)] 


[1. Alexis IV manque a ses engagements : sommation des croisés] 


(novembre 1203) 


206. En cel termine lor avint une chose dont li baron et cil de Post furent mult 
irié : que li abbés de Los, qui ere sainz hom et prodom, fu morz, et qui avoit volu le 
bien de Post ; et ere moines de l’ordre de Cistials. 


207. Ensi demora l’'empereres Alexis mult longuement en Post ou il fu issuz, 
trosque a la Sain Martin ; et lors revint en Costantinople arriere. Mult fu grant joie 
de lor venue, que li Grieu et les dames de Costantinople alerent encontre lor amis 
a granz chevauchies ; et li pelerin ralerent encontre les lor, dont il orent mult grant 
joie. Ensi s’en rentra [8] l'empereres en Costantinople el palais de Blaquerne ; et li 
marchis de Monferrat et li altre baron s’en reparierent avec les pelerins. 


208.  L'empereres, qui mult ot bien fait son afaire et mult cuida estre d’elx dessevré, 
s’enorgueilli vers les barons et vers cels qui tant de bien li avoient fait, ne ne les ala 
mie veoir, si com il soloit faire, en Post. Et il enveoient a lui, et prioient que il lor feïst 
paiement de lor avoir, si com il lor avoit convent. Et il les mena de respit en respit ; 
et lor faisoit d’ores en altres petiz paiemenz et povres ; et en la fin devint noienz li 
paiemenz. 


209. Li marchis Bonifaces de Monferrat, qui plus avoit des autres servi, et mielz 
ere de lui, i ala mult sovent ; et li blasmoit le tort que il avoit vers els, et reprovoit le 
grant servise que il li avoient fait, que onques si granz ne fu faiz a nul home. Et il le 
menoit par respit, ne chose qu’il lor creantast ne tenoit : tant que il virent et conurent 
clerement que il ne queroit se mal non. 


210.  Etpristrent li baron de Post un [10] parlement, et li dux de Venise. Et distrent 
qu'il conossoient que cil ne lor attendroit nul convent, et si ne lor disoit onques voir ; 
et que ilenvoiassent bons messages por requerre lor convenance et por reprover lou 
service que il li avoient fait ; et se il le voloit faire, preïssent le ; et s’il nel voloit faire, 
desfiassent le de par als, et bien li deïssent qu’il pourchaceroient le leur si come il 
porroient. 


211. A cel message fu esliz Coenes de Betune, et Joffrois de Vilehardoin li 
mareschaus de Champaigne, et Miles li Braibanz de Provins. Et li dux de Venise i 
envoia .III. hals homes de son conseil. Ensi monterent li message sor lor chevax, les 
espees çaintes, et chevaucherent ensemble trosque al palais de Blaquerne. Et sachiez 
que il alerent en grant peril et en grant aventure selonc la traïson as Grex. 


212.  Ensique descendirent a la porte, etentrerent el palais, et troverentl’empereor 
Alexis et l’'empereor Sursac son pere seanz en .II. chaieres lez a lez ; et delez aus seoit 

l'empereris, qui ere fame al pere et marastre al fil, et ere suer al roi de Ungrie, [12] 
bele dame et bone ; et furent a grant plenté de halz genz, et mult sembla bien cort a 
riche prince. 


213. Par le conseil as autres messages mostra la parole Coenes de Betune, qui 
mult ere sages et bien emparlez : « Sire, nos somes a toi venu de par les barons de 
Post et de par le duc de Venise. Et saches tu que il te reprovent le servise que il t'ont 
fait con la gent sevent et cum il est apparissant. Vos lor avez juré, vos et vostre pere, 
la convenance a tenir que vos lor avez convent, et vos chartes en ont: vos ne lor avez 
mie si bien tenue con vos deüssiez. 


214.  Semont vos en ont maintes foiz, et nos vos en semonons, voiant toz vos 
barons, de par als, que vos lor taignoiz la convenance qui est entre vos et als. Se vos 
le faites, mult lor ert bel ; et se vos nel faites, sachiez que, des hore en avant, il ne 
vos tienent ne por seignor ne por ami ; ainz porchaceront que il avront le leur en 
totes les menieres que il poront. Et bien vos mandent il que il ne feroient ne vos ne 
altrui mal tant que il Paüssent desfié : que il ne firent onques traïson, ne en lor terre 
n’est mie acostumé que il le facent. Vos avez bien oï que nos vos avons dit, et vos vos 
conseilleroiz si com vos plaira. » 

[14] 

215. Mult tindrent li Greu a grant mervoille et a grant oltrage ceste desfiance, 
et distrent que onques mais nus n’avoit esté si ardiz qui ossast l’empereor de 
Costantinople desfier en sa chambre. Mult fist as messages malvais semblant 
l'empereres Alexis et tuit li autre, qui mainte foiz lor avoient fait mult biel. 


216. Li bruis fu mult granz par la dedenz ; et li message s’en tornent, et vienent 
a la porte, et montent sor lor chevaus. Quant il furent defors la porte, n’i ot celui ne 
fust mult liez ; et ne fu mie grant mervoille, que il erent mult de grant peril escampé, 
que mult se tint a pou que il ne furent tuit mort ou pris. Ensi s’en revindrent a lost, 
et conterent as barons si com il avoient esploitié. Ensi comença la guerre ; et forfist 
qui forfaire pot, et par terre et par mer. En maint leu assemblerent li Franc et li Greu : 
onques Dieu merci n’asemblerent ensemble que plus n’i perdissent li Grieu que li 
Franc. Ensi dura la guerre grant piece, trosque enz el cuer de Piver. 

[6] 


[2. Les Grecs tentent d’incendier la flotte des croisés] 
(1er janvier 1204) 


217.  Etlors se porpenserent li Grieu d’un mult grant enging : qw'il pristrent .XVII. 
nés granz, ses emplirent totes de granz merriens et d’esprises et d’estopes et de pois 
et de toniaus, et attendirent tant que li vent venta de vers aus mult durement. Et 
une nuit a mie nuit mistrent le feu es nés, et laissent les voilles aler al vent, et li feu 
allumer mult halt, si que il sembloit que tote la terre arsist. Et ensi s’en vienent vers 
la navie des pelerins ; et li criz lieve en lost ; et saillent as armes de totes parz. Li 
Venisien corent a lor vaissiaus, et tuit li autre qui vaissials i avoient, e les comencent 
a rescore mult vigeurosement. 

218. Et bien tesmoigne Joffrois li mareschaus de Champaigne, qui ceste ovre 
dita, que onques sor [18] mer ne s’aiderent genz mielz que li Venisien firent : qu’il 
saillirent es galies et es barges des nes ; et prenoient les nes a cros, et les tiroient par 
vive force devant lor anemis fors del port, et les metoient el corrant del Braz, et les 
laissoient aler ardant contreval le Braz. Des Griex i avoit tant sor la rive venuz que ce 
were fins ne mesure ; et ere li criz si granz que il sembloit que terre et mer fondist ; 
et entroient es barges et en salvations, et traioient as noz, qui rescooient le feu, et 
en i ot de bleciez. 


219. La chevalerie de Post, erraument qu’ele ot oï le cri, si s’'armerent tuit ; et 
issirent les batailles as champs, chascune endroit soi, si com ele ere ordenee. Et il 
douterent que li Grieu ne les venissent assaillir par devers les champs. 


220. Ensi soffrirent cel travail et cele angoisse trosque al cler jor. Mais par l’aïe 
de Dieu ne perdirent noient li noz, fors que une nef de Pisans qui ere plaine de 
marchaandise : icele si fu arse del feu. Mult orent esté en grant peril cele nuit que lor 
naviles ne fust ars : quar il aüssent tot pardu, que il ne s’en peüssent aler par terre ne 
par mer. Ice guerredon lor volt rendre l'empereres Alexis du service qu'il li avoient fait. 
[20] 


[3. Meurtre d’Alexis IV : Murzuphle empereur] 
(29 janvier - 8 février 1204)] 


221.  EtlorsvirentliGré, qui erent issi mellé as Frans, qu'il mi avoit mais point de 
la pais ; si pristrent conseil priveement por lui traïr. Il i avoit un Gré qui ere mielz de 
lui que tuit li autre et plus li avoit fait faire la mellee as Frans plus que nus. Cil Grieus 
avoit a nom Morchuflex. 


222. Par le conseil et par le consentiment as autres, un soir, a la mie nuit, que 
l'empereres Alexis dormoit en sa chambre, cil qui garder le devoient, Morchufles 
demainement et li autre qui avec lui estoient, le pristrent en son lit et le gitterent en 
une chartre en prison. Et Morchufles chauça les hueses vermoilles par Païe et par le 
conseil des autres Grex, si se fist empereor. Aprés le coronerent a Sainte [22] Sophie. 
Or oïez se onques si orrible traïson fu faite par nulle gent. 


223. Quant ce oïl’emperere Sursac que ses fils fu pris et cil fu coronez, si ot grant 
paor et li prist une maladie : ne dura mie longuement, si moru. Et cil emperere 
Morchuflex si fist le fil, que il avoit en prison, .II. foiz ou .III. empoisoner ; et ne 
ploit Deu que il morust. Aprés cela, si l’estrangla en murtre et, quant il Pot estranglé, 
si fist dire pertot que il ere morz de sa mort ; et le fit ensepellir com empereor 
honorablement et metre en terre ; et fist grant semblant que lui pesoit. 


[4. Combats divers contre les Grecs] 


224. Mais murtres ne puet estre celez : clerement fu seü prochainement des Grieus 
et des François que li murtres ere si faiz com vos avez oï retraire. Lors pristrent li 
baron de Post et li dux de Venise un parlement. Et si i furent li evesque, et toz li 

clergiez. A ce s’acorda tous li clergiez, et cil qui [24] avoient le conmandement de 
l’'apostoille, et mostrerent as barons et as pelerins, que cil qui tel murtre faisoit n’avoit 
droit en terre tenir, et tuit cil qui estoient consentant estoient parçonier del murtre 
et, oltre tot ce, que il s’estoient sotrait a l'obedience de Rome. 


225. «Por quoi nos vos disons, fait li clergiez, que la bataille est droite et juste. Et 
se vos avez droite entention de conquerre la terre et metre a la obedience de Rome, 
vos arez le perdon tel cum l’apostoille le vos a otroié, tuit cil qui confés i morront. » 
Sachiez que ceste chose fu granz confors as barons et as pelerins. 


226. Grant fu la guerre entre les Frans et les Grex : car ele n’apaisa mie, ainz crut 
adés et esforça, et poi ere jorz que on mi assemblast ou par terre ou par mer. Lors 
fist une chevauchie Henris, li frere le conte Baudoin de Flandres, et mena grant 
partie de la bone gent de Post. Avec lui ala Jaques d'Avesnes, et Baldoins de Belveoir, 
et Odes li [26] Champenois de Chanlite, Guillelmes ses freres, et les gens de lor païs. 
Et s’en partirent a une vespree de lost ; et chevaucherent tote nuit ; et lendemain, 
de halte hore, si vindrent a une bone ville qui la Filee avoit nom, et la pristrent, et 
firent gaieng de proies, de prisons, de robes, de viandes, qu’il envoierent es barges 
a lost contreval le Braz : que la ville seoit sor la mer de Rossie. 


227. Ensi sejornerent .II. jorz en cele ville a mult grant plenté de viandes, dont ili 
en avoit a grant plenté. Al tierz jor s’en partirent a totes lor proies et a toz lor gaienz, 
et chevauchierent arriers vers lost. Lempereres Morchufles oï dire les novelles que 
cil estoient issu de Post ; et parti par nuit de Costantinoble a grant partie de sa gent; 
et lors se mist en un agait ou cil devoient revenir ; et les vit passer a totes lor proies 
et a toz lor gaains, et les batailles, Pune aprés l’autre, tant que l’ariere garde vint. 
L’ariere garde faisoit Henris, li frere le conte Baudoin de Flandres, et la soe gent. Et 
Pempereres Morchufles lor corut sore a Pentree d’un bois ; et cil tornerent encontre 
lui, si assemblerent mult durement. 


228. A l'aïe de Dieu fu desconfiz l'emperere [28] Morchufles et dut estre pris ses 
cors domaines ; et pardi son gonfanon impirial et une ancone qu’il faisoit porter 
devant lui, ou il se fioit mult, il et li autre Gré : en cele ancone ere Nostre Danme 
formee. Et pardi bien trosqwa XX chevaliers de la meillor gent que il avoit. Ensi fu 
desconfiz l'empereres Morchuflex com vos avez oï. Et fu grant la guerre entre lui et 
les Frans. Et fu ja de liver grant partie passé, et entor la Candelor fu, et aprocha li 
quaresmes. 


229. Orvos lairons de cels qui devant Costantinople sunt, si parlerons de cels qui 
alerent as autres pors, et de l’estoire de Flandres qui avoit liver sejorné a Marseille, et 
furent passé en ľesté en la terre de Surie tuit. Et furent si granz genz, que il estoient 
assez plus que cil qui estoient devant Costantinople. Or oïez quex domages fu quant 
il ne furent avec cels josté : quar toz jors mais fust la crestienté alcie. Mais Diex ne 
volt por lor peciez : [30] li un furent mort de Penfermité de la terre; li autre tornerent 
en lor païs arriere. Onques nul esploit ne firent ne nul bien la ou ilalerent en la terre. 

230. Etune compaignie de mult bone gent s’esmut por aler en Antioche al prince 
Buymont, qui ere prinche d'Antioche et cuens de Triple, et avoit guerre al roy Lion, 
qui ere sires des Hermins. Et cele compaignie aloit al prince en soldees ; et li Tur del 
pais le sorent, et lor firent un agait par la ou il devoient passer ; et vindrent a els, si 
se combatirent, et furent desconfit li Franc, que onques nus n’en eschampa qui ne 
fust ou morz ou pris. 


231. La si fu morz Villains de Nuili, qui ere uns des bons chevaliers del monde, 
et Giles de Traisignes, et maint autre. Et fu pris Bernarz de Moroel, et Renaus de 
Dampierre, et Johans de Vilers, et Guillelmes de Nuilli, qui colpes n’i avoit. Et sachiez 
que, de LXXX chevaliers que il avoit en la rote, que [32] onques nus n’en eschapa, 
qu'il ne fussent ou mort ou pris. Et bien tesmoigne li livres que onques nus n’eschiva 
Post de Venise que mals ou ontes ne Pen venist. Et por ce si fait que sages qui se tient 
devers le mielz. 


[5. Prise de Constantinople (12 avril 1204)] 


232. Or vos lairons de cels, si parlerons de cels qui sunt devant Costantinoble 
remés, qui mult bien firent lor engins atorner, et lor perrieres et lor mangonials 
drecier par les nés et par les uissiers, et toz engins qui ont mestier a vile prendre, et 
les eschieles des antaines des nés, qui estoient si haltes que n’ere se merveille non. 


233. Et quant ce virent li Grieu, si recomencierent la ville a rehorder endroit als, 
qui mult [34] ere fermee de halz murs et de haltes tors ; ne mi avoit si halte tor ou il 
ne feïssent .II. estages ou .111. de fust, por plus alcier ; ne onques nulle ville ne fu si 
bien hordee. Ensi laborerent d’une part et d'autre li Grieu et li Franc grant partie de 
la quaresme. 


234. Lors parlerent cil de Post ensemble et pristrent conseil coment il se 
contendroient. Assez i ot parlé et avant et arriere ; mais la summe del conseil fu tels 
que, se Dieus donoit qu’il entrassent en la ville a force, que toz li gaainz qui i seroit 
seroit apportez ensemble et departiz comunelment si com il devroit. Et se il estoient 
poesteï de la cité .VI. homes seroient pris des François et .VI. des Venisiens ; et cil 
jureroient sor sains que il esliroient a empereor celui cui il cuideroient que fust plus 
a profit de la terre. Et cil qui empereres seroit par l’eslecion de cels, si aroit lo quart 
de tote la conqueste, et dedenz la cité et defors, et aroit le palais de Bochelion et celui 
de Blaquerne. Et les .III. pars [36] seroient parties par mi, la moitié as Venisiens et 
la moitié a cels de Post. Et lors seroient pris .XII. des plus sages de Post des pelerins 
et .XII. des Venisiens ; et cil departiroient les fiez et les honors par les hommes, et 
deviseroient quel servise il en feroient a lempereor. 


235. Ensi fu ceste convenance asseüree et juree d’une part et d’autre des François 
et des Venisiens, qu’a l'issue de marz en un an s’en porroit aler qui voldroit ; et cil qui 
demorroient en la terre seroient tenu de servise a l'empereor tel com ordené seroit. 
Ensi fu faite la convenance et asseüree, et escommenié tuit cil qui ne le tendroient. 

236. Mult fu bien li navilles atornez et hordez, et recuillies les viandes totes as 
pelerins. Joesdi aprés mi quaresme entrerent tuit es nés, et traistrent les chevaus 
es uissiers ; et chascune bataille si ot son naville par soi, et furent tuit coste a coste 
arengiez, et furent departies les nés entre [28] les galies et les uissiers. Et fu grant 
mervoille a regarder ; et bien tesmoigne li livres que bien duroit demie liue françoise 
li assals, si com il ere ordenez. 


237. Etle vendresdi maitin, si traistrent les nés et les galies et les autres vaissiaus 
vers la ville, si com ordené ere. Et comence li assals mult fors et mult durs. En mains 
leus descendirent a terre et allerent trosque as murs ; et en mains leus refuirent 
les eschieles des nés si aprochies, que cil des tors et des murs et cil des eschieles 
s’entreferoient des glaives de main tenant. Ensi dura cil assals, mult durs et mult 
fors et mult fiers, trosque vers hore de none en plus de .C. leus. 


238. Mais por noz pechiez furent li pelerin resorti de Pasault. Et cil qui estoient 
descendu a terre des galies et des uissiers furent remis enz a force. Et bien sachiez 
que plus pardirent cil de Fost cel jor [40] que li Grieu, et furent li Grieu resbaudi. Tels 
i ot qui se traistrent ariere de Passaut, et les vaissiaus en quoi il estoient ; et tels i ot 
qui remestrent a ancre si prés de la ville que il getoient a perrieres et a mangonials 
li un as autres. 


239. Lors pristrent a la vespree un parlement cil de Fost et li dux de Venise, et 
assemblerent en une yglise d’autre part, de cele part ou il avoient esté logié. La ot 
maint conseil doné et pris, et furent mult esmaié cil de lost por ce que il lor fu le jor 
mescheü. Assez i ot de cels qui loerent que on alast d’autre part de la ville, de cele 
part ou elle were mie hordee. Et li Venicien, qui plus savoient de la mer, distrent que, 
se il i aloient, li corranz de l’aigue les enmenroit contreval le Braz, si ne porroient 
lor vaissiaus arester. Et sachiez que il avoit de cels qui volsissent que li corranz les 
enmenast les vaissials contreval le Braz, ou li venz : a cels ne cassist u, mais qu'il 
partissent de la terre et alassent en voie ; et il were mie mervoille, que mult erent en 
grant peril. 


240. Assez iot parlé et avant et arriere ; mais la [42] summe del conseil si fu tels 
que il ratorneroient lor afaire lendemain, qui semadi ere, et le diemenche tote jor ; 
et le lunedi iroient a l'assaut ; et lieroient les nés, ou les eschieles estoient, .II. et I1. : 
ensi assauroient .II. nés une tor, por ce qu'i orent veü que a cel jor n’avoit assailli que 
une nef a une tor, si estoit trop grevee chascune per soi : que cil de la tor estoient 
plus que cil des eschieles ; et por ce si fu bons proposemenz que plus greveroient .I1. 
eschieles a une tor que une. Ensi cum il fu devisé, si fu fait ; et ensi attendirent le 
semadi et dimenche. 


241.  L'empereres Morchufles sere venuz herbergier devant Pasaut en une place a tot 
son pooir, et ot tendues ses vermeilles tentes. Ensi dura cil affaires trosque a lundi maitin; 
et lors furent armé cil des nés et des uissiers et cil des galies. Et cil de la ville les doterent 
meins que il ne firent a premiers ; si furent si esbaudi que sor les murs et sor les tors ne 
paroient se genz non. Et lors comença li assaus, fiers et merveilleus ; et chascuns vaissiaus 
assailloit endroit lui. Li huz de la noise fu si granz que il sembla que terra fondist. 

242. Ensi dura li assauls longuement, tant que [44] Nostre Sires lor fist lever un 
vent que on apelle boire, et botta les nés et les vaissiaus sor la rive plus qu’il n’estoient 
devant, et .Il. nés qui estoient liees ensemble, don l’une avoit nom la Pelerine et li 
autre li Paravis ; et aprochierent a la tor l’une d’une part et l’altre d’autre, si com Diex 
et li venz les mena, que l’eschiele de la Pelerine se joint à la tor. Et maintenant uns 
Veniciens et uns chevaliers de France qui avoit nom André Durboise entrerent en la 
tor, et autre genz comence a entrer aprés als. Et cil de la tor se desconfissent et s’en 
vont. 


243. Quant ce virent li chevalier qui estoient es uissiers, si s’en issent a la terre, 
et drecent eschieles a plain del mur, et montent contremont le mur par force ; et 
conquistrent bien .I111. des tors. Et il comencent a ssaillir des nés et des uissiers et 
des galies qui ainz ainz, qui mielz mielz. Et peçoient bien trois des portes, et entrent 
enz ; et comencent [46] les chevas a traire des uissiers ; et li chevalier comencent 
a monter et chevaucent droit a la herberge l’empereor Morchufle. Et il avoit ses 
batailles rengies devant ses tentes ; et cum il virent venir les chevaliers a cheval, si 
se desconfissent et s’en va l'empereres fuiant par les rues al chastel de Boukelion. 


244. Lors veïssiez Griffons abatre, et chevaus gaaignier et palefrois, muls et mules, 
et autres avoirs. la ot tant des morz et des navrés qu’il n’en ere ne fins ne mesure. 
Grant partie des hals hommes de Grece guenchirent vers la porte de Blacquerne. 
Et vespres iere ja bas, et furent cil de Post laissé de la bataille e de l'ocision. Et si 
comencent a assembler en unes places granz, qui estoient dedenz Costantinople ; 
et pristrent conseil que il se herbergeroient prés des murs et des tors que il avoient 
conquises : que il ne cuidoient mie que il eüssent la ville vaincue en un mois, les forz 
yglises ne les forz palais, et le pueple qui ere dedenz. Ensi com il fu devisé, si fu fait. 


245. Ensi se herbergierent devant les murs et devant les tors prés de lor vaissials. 
Li cuens [48] Baudoins de Flandres et de Hennaut se herberja es vermeilles tentes 
l'empereor Morchufle, qu'il avoit laissies tendues, et Henris ses freres devant le palais 
de Blaquerne ; Bonifaces li marchis de Monferrat, il et la soe gent, devers l’espés 
de la ville. Ensi fu Poz herbergie com vos avez oï, et Costantinople prise le lundi de 
Pasque florie. Et li cuens Loeys de Blois et de Chartrain avoit langui tot liver d’une 
fievre quartaine et ne se pot armer. Sachiez que mult ere granz domages a cels de 
Post, que mult i avoit bon chevalier de cors, et gisoit en un uissier. 


246. Ensi se reposerent cil de Post cele nuit, qui mult erent lassé. Mais lempereres 
Morchuflex ne reposa mie, ainz assembla totes ses genz et dist que il iroit les Frans 
assaillir. Mais il nel fist mie ensi com il dist, ainz chevaucha vers autres rues, plus 
loing qu'il pot de cels de Fost, et vint a une porte que on apelle Porte Oire. Par enqui 
fui et guerpi la cité ; et aprés lui s’enfui qui fuir en pot, et de tot ce ne sorent noient 
cil de Post. 


247. En cele nuit, devers la herberge Boniface la marchis de Monferrat, ne sai 
quels genz, qui cremoient les Grex, qu'i nes assaillissent, mistrent le feu entr'aus et 
les Grex. Et la ville comence a [50] esprendre et a alumer mult durement, et ardi tote 
cele nuit et Pendemain trosque al vespre. Et ce fu li tierz feus qui fu en Costantinople 

des que li Franc vindrent el païs. Et plus ot ars maisons qu’il rait es trois plus granz 
citez del roialme de France. 


248. Cele nuit trespassa et vint li jorz, qui fu al mardi maitin. Et lors s’armerent 
tuit par Post, et chevalier et serjant ; et traist chascuns a sa bataille ; et issirent des 
herberges et cuiderent plus grant bataille trover que il n’avoient fait : qu'il ne savoient 
mot que l’empereres s’en fust fuis le jor. Si ne troverent onques qui fust encontre als. 


249. Li marchis Bonifaces de Monferrat chevaucha tote la marine, droit vers 
Bochedelion. Et quant il vint la, si li fu renduz, salves les vies a cels qui dedenz 
estoient. La fu trové li plus des haltes dames del munde, qui estoient fuies el chastel : 
que la fu trovee la suer le roi de France, qui [52] avoit esté empereris, et la suer le roy 
de Hungrie, qui ravoit esté empereris, et des haltes dames mult. Del tresor qui ere en 
cel palais ne couvient mie parler : quar tant en avoit que ce miert ne fins ne mesure. 


250.  Autressi cum cil palais fu renduz le marchis Boniface de Monferrat, fu 
renduz cil de Blaquerne a Henri, frere le conte Baudoin de Flandres, sals les cors 
a cels qui estoient dedenz : la refu li tresors si tres granz trovez que il n’en n'i ot 
mie mainz que en celui de Bokelion. Chascuns garni le chastel qui li fu renduz de 
sa gent et fist le tresor garder. Et les autres genz qui furent espandu parmi la ville 
gaaignierent assez ; et fu si granz li gaaienz faiz que nus ne vos en savroit dire la fin, 
d’or et d'argent, et de vasselement, et de pierres preciouses, et de samiz, et de dras 
de soie, et de robes vaires et grises et hermines, et toz les chiers avoirs qui onques 
furent trové in terre. Et bien tesmoigne Joffrois de Vilehardoin li mareschaus de 
Champaigne, a son escient par verté, que, puis que li siecles fu estorez, ne fu tant 
gaainié en une ville. 

[54] 

251.  Chascuns prist ostel tel cum lui plot, et il en i avoit assez. Ensi se herberja 
Poz des pelerins et des Venitiens. Et fu grant la joie de Ponor et de la victoire que 
Diex lor ot donee : que cil qui avoient esté en poverté estoient en richece et en delit. 
Ensi firent la Pasque florie et la grant Pasque aprés en cele honor et en cele joie que 
Dieus lor ot donee. Et bien en durent Nostre Seignor loer : que il n’avoient mie plus 
de .xx. mil hommes armés entre uns et altres, et par l’aïe de Dieu si avoient pris 
.CCCC. mil homes ou plus, et en la plu fort ville qui fust en tot le monde, qui grant 
ville fust, et la mielz fermee. 

[56] 


[VIII] 


[Baudouin de Flandre empereur ] 


(16 mai 1204)] 


[1.Partage du butin] 


252. Lors fu crié par tote Post de par le marchis Boniface de Monferrat, qui sires 
ere de Post, et de par les barons, et de par le duc de Venise, que toz li avoirs fust 
aportez et assemblez, si com il ere asseüré et juré et faiz escomuniemenz. Et furent 

nomé li leu en trois yglises, et la mist on gardes des François et des Venisiens des 
plus loiaus que on pot trover. Et lors comença chascuns a aporter le gaieng et a metre 
ensemble. 


253. Li uns aporta bien et li autres mauvaisement : que covoitise, qui est racine 
de toz mals, ne laissa ; ainz comencierent d’enqui ennavant li covotous a retenir 
des choses, et Nostre Sire les comença mains a amer. Ha ! Diex, cum s’estoient [58] 
leialment demené trosque a cel point ! Et Dam le Diex lor avoit bien mostré que de 
toz lor affaires les avoit honorez et essauciez sor tote l’autre gent ; et maintes foiz 
ont domage li bon por les malvais. 


254.  Assemblez fu li avoirs et li gaains ; et sachiez que il ne fu mie toz aportez 
avant: [quar assez en i ot de ceus qui en retinrent, seur l’escomeniement de apostole. 
Ce qui aus moustiers fu aportez] assemblez fu et departiz des Franz et des Venisiens 
par moitié, si cum la compaignie ere juree. Et sachiez que, quant il orent parti, que 
il paierent de la lor partie .L. mil mars d’argent as Venitiens ; et bien en departirent 
.CM. entr'als ensemble par lor gent. Et sachiez comment : .II. serjanz a pié contre 
un a cheval, et .11. serjanz a cheval contre un chevalier. Et sachiez que onques on ne 
out plus por [60] altesce ne por proesce que il eüst, se ensi non com il fu devisez et 
fais, se emblez ne fu. 


255.  Etdel’embler cel qui en fu revoiz, sachiez que il fu fait grant justise ; et assez 
en i ot de penduz. Li cuens de Sain Pol en pendi un suen chevalier, Pescu al col, qui en 
avoit retenu. Et mult i ot de cels qui en retindrent, des petiz et des granz ; mes ne fu 
mie se. Bien poez savoir que granz fu li avoirs : que, sanz celui qui fu emblez, et sanz 
la partie des Venitiens, en vint bien avant .CCCC. .M. mars d'argent, et bien .x.M. 
chevaucheüres, que unes que autres. Ainsi fu departiz li gaienz de Costantinople 
com vos avez oï. 


[2. Election et couronnement de Baudouin] 
(9 mai-16 mai 1204) 


256. Lors assemblerent a un parlement et requistrent li comuns de Post que il 
voloient faire empereor, si com devisé ere. Et tant parlerent que il pristrent un autre 
jor ; et a cel jor seroient eslit li .XII. sus qui seroit l’eslection. Et ne pooit estre que, 
[62] a si grant honor com de l'empire de Costantinople, n’en i aüst mult des habaanz 
et des envious. Mais la grant discorde qui i fu, si fu del conte Baudoin de Flandres et 
de Hennaut et del marchis Boniface de Monferrat ; et de ces .I1. disoient tote la gent 
que li uns le seroit. 


257. Et quant ce virent li preudome de Post qu'i taignoient a l’un et a Pautre, si 
parlerent ensemble et distrent : « Seignor, se on eslit l’un de ces .11. halz hommes, li 
autres avra tel envie qu’il enmenra tote la gent ; et ensi se puet pardre la terre : que 
altressi dut estre perdue cele de Jerusalem, quant il elistrent Godefroi de Buillon, 
quant la terre fu conquise ». Et li cuens de Sain Gile en oit si grant envie qu'il porchaça 
as autres barons et a toz cels qu’il pot qu'il se partissent de Post ; et s’en ala assez de 

la gent, que cil remestrent si poi que, se Diex nes aüst sostenuz, que pardue fust la 
terre. Et por ce si devons garder que altressi ne nos aviegne. 

[64] 

258. Mais porchaçons coment nos les reteignons ambedeus : que celui cui Diex 
donra qu'i soit esliz daus a empereor, que li autres en soit liez ; et cil doint a l’autre 
tote la terre d’autre part del Braz, devers la Turkie, et lisle de Grece ; et cil en sera 
ses hom. Ensi les porrons ambedeus retenir. » Ensi com il fu devisé, si fu fait. Et 
l'otroierent andui mult debonairement. Et vint li jors del parlement, que li parlemenz 
assembla ; et furent eslit li doze, .VI. d’une part et .VI. d'autre. Et cil jurerent sor 
sainz que il esliroient a bien et a bone foi celui qui plus grant mestier i avroit et qui 
mieldres seroit a governer l'empire. 


259. Ensi furent eslit li .X11., et uns jors pris de l’eslection. Et a cel jor qui pris fu, 
assemblerent a un rich palais, ou li dux de Venise ere a ostel, un des plus bials del 
munde. La ot si grant assemblee de gent que ce n’ere si granz mervoille non : que 
chascuns voloit [66] veoir qui seroit esliz. Apellé furent li .XI1. qui devoient faire 
l’eslection ; et furent mis en une mult riche chapelle, qui dedenz le palais ere. Et 
ferma Pen Puis par dehors, qu’il ne remest nus avec euls. Et li baron et li chevalier 
remestrent en un grant palés dehors. 


260. Et dura li consels tant que il furent a un acort. Et cargierent lor parole, par 
le creant de toz les autres, a Nevelon Pevesque de Soisons, qui ere un des .XII. ; et 
vindrent fors la ou li baron furent tuit et li dux de Venise. Or poez savoir qu’il furent 
de maint home esgardé, et por savoir quels li elicions seroit. Et li evesque lor mostra 
la parole et lor dist : « Seignor, nous somes acordé, la Dieu merci, de faire empereor'; 
et vos avez tuit juré que celui cui nos eslirons a empereor vos lo tendrés por empereor 
et, se nus en voloit estre encontre, que vos le seriez aidant. Et nos le nomerons en 
leure que Diex fu nés : le conte Baudoin de Flandres et de Hennaut. » 


261. Etli criz fu levez de joie el palais, si l’emporterent el mostier. Et li marchis 
Bonifaces de [68] Monferrat l'emporte tut avant d’une part enz el mostier, et li fait 
tote Ponor que il pot. Ensi fu esliz li cuens Baudoins de Flandres et de Hennaut a 
empereor, et li jorz pris de son coronement a trois semaines de Pasques. Or poez 
savoir que mainte riche robe i ot faite por le coronement, et il orent bien de quoi. 


262.  Dedenzlo terme del coronement espousa li marchis Bonifaces de Monferrat 
l'empereris qui fu fame l’'empereor Sursac, qui ere suer le roi de Hungrie. Et en cel 
termine si morut uns des plus halz barons de Post, qui avoit nom Oedes li Champanois 
de Chanlite ; et fu mult plainz et plorez de Guillelme son frere et de ses autres amis ; 
et fu enterrez al mostier des Apostles a grant honor. 


263. Li termes del coronement aproiça ; et fu coronez a grant joie et a grant 
honor l’'empereres Baudoins al mostier Sainte Sophie, en Pan de l’Incarnation Jesu 
Crist .M.CC. anz et .IIII. De la joie ne de la feste ne convient mie a parler : que tant 
en fisent li baron et li chevalier cum il plus porent. [70] Et li marchis Bonifaces 
de Monferrat et li cuens Loeys l’onorerent cum lor seignor. Aprés la grant joie 
del coronement en fu menez a grant feste et a grant procession el riche palais de 

Bokelyon, que onques plus riches ne fu veüz. Et quant la feste fu passee, si parla li 
emperere de ses afaires. 


[3. Salonique promise a Boniface de Montferrat] 


264.  Bonifaces li marchis de Monferrat li requist ses convenances que il li 
attendist, si com il li devoit doner la terre d’oltre le Braz, devers la Turchie, et Pisle 
de Grece. Et Pimpereres le conut bien que il li devoit faire et que il le li feroit mult 
volentiers. Et quant ce vit li marchis de Monferrat que l'empereres li voloit attendre 
ses convenances si debonairement, si le requist que, en eschange de cele terre, li 
donast le roialme de Salonique, por ce qu’il ere devers le roi de Hungrie, cui seror il 
avoit a fame. 


265. Assez en fu parlé en maintes manieres ; mes totes voies fu la chose menee 
a tant que li empereres li otroia, et cil en fist homage. Et fu mult grant [72] joie par 
tote l’ost, por ce que li marchis ere uns des plus proissiez chevaliers dou monde et 
des plus amez des chevaliers : que nus plus largement ne lor donoit. Ensi fu remez 
en la terre li marchis de Monferrat com vos avez oï. 

[74] 


[IX] 


[La conquête des terres] 


[1. Premières opérations dans les provinces] 


266.  Liempereres Morchuflex mere mie exlongniez encor de Costantinoble .1111. 
jornees, et si en avoit amenee avec lui Pempereris qui ere fame Pempereor Alexi, qui 
devant s’en ere fuis, et sa file. Et cil empereres Alexis ert a une cité que on apelle 
Messinople, et a tote la soe gent, et tenoit encore grant partie de la terre. Et lors se 
departirent li halt home de Grece, et grant partie en passa oltre le Braz par devers la 
Turchie, et chascuns saissi de la terre endroit soi tant cum lui plot, et par les contrees 
de l'empire autres, chascuns vers son païs. 


267. Et ľempereres Morchufles ne tarda gaires qu'il prist une cité qui ere a la 
merci de monseignor [76] Pempereor Baudoin venue, que on apelle le Curlot ; si la 
prist et roba, et i prist quan qu'ili trova. Quant la novele vint a Pempereor Baudouin, 
si prist conseil as barons et al duc de Venise. Li consels si fu tels qu'il s’accorderent 
qu'i issist fors a tote s’ost, et por conquerre la terre, et laissast Costantinoble garnie, 
qui ere novelement conquise et ere poplee de Grex, que ele fust seüre. 


268. Ensi fu li consels acordé, et li os semoute, et devisé cil qui demorroient en 
Costantinople. En Costantinople remest li cuens Loeys de Blois et de Chartrain, qui 
malades ere et were mie encor gariz, et li dux de Venise ; et Coenes de Betune remest 
el palais de Blakerne et de Bokelion por garder la ville, et Joffrois li mareschaus de 
Champaigne, et Miles li Braibanz, et Manessiers de Lisle, a totes lor genz. Et tuit li 
autre s’atornerent por aler en Post avec Pempereor. 

269.  Ançois que l'empereres Baudoins partist de Costantinople, s’en parti Henris 
ses freres par son comandement, bien a toz .C. chevaliers de mult bone gent ; et 
chevaucha de cité en cité ; et de [78] chascune ville, la ou il venoit, les gens faisoient 
la fealté l'empereor. Ensi ala trosque a Andrenople, qui ere mult bone citez et riche. 
Et cil de la cité le reçurent mult volentiers et firent fealté lempereor. Lors se herberja 
en la ville, il et sa gent ; et enqui sejorna tant que l'empereres Baudoins vint. 


270.  L'empereres Morchufles, com il oït qu’il venoient issi, si nes ossa attendre, 
ainz fui toz jorz .Il. jornees ou .III. devant ; et ensi s’en ala trosque vers Messinople, o 
l'empereres Alexis ere. Et li envoia ses messages, et li manda que il li aideroit et feroit 
tot son conmandement. Et l’empereres Alexis respondi que bien fust il venuz come 
ses fils : que il voloit que il aüst sa file a fame et feroit de lui son fil. Ensi se herberja 
l'empereres Morchufles devant Messinople ; et tendi ses trés et ses paveillons ; et cil 
fu herbergiés dedenz la cité. Et lors parlerent ensemble, et li dona sa fille, et s’alierent 
ensemble, et distrent que il seroient tuit une chose. 


271. Ensisejornerent ne sai quanz jorz cilen lost et cilen la ville. Et lors semonst 
l'empereres [80] Alexis l’empereor Morchufle que il venist a lui mengier et iroient 
ensemble as bains. Ensi com il fu devisé, si fu fait. L’'empereres Morchufles, com 
il le semonst, i vint priveement et a poi de gent ; et com il fu dedenz sa maison, 
l'empereres Alexis apella en une chambre et lo fist jeter a terre et traire les oels de 
la teste en tel traïson com vos avez oï. Or oïez se ceste genz devoient terre tenir ne 
perdre, qui si granz crualtez faisoient li un des autres. Et quant ce oïrent cil de Post 
l'empereor Morchufle, si se desconfissent et tornent en fuie, li un ça et li altre la ; et 
de tels i ot qui alerent a l'empereor Alexi et li obeirent conme a seignor et remestrent 
entor li. 


272. Lors s’esmut l'empereres Baudoins a tote s’ost de Costantinoble, et chevaucha 
tant que il vint a Andrenople. Enqui trova Henri son frere et les autres genz qui 
avec lui estoient. Totes les genz par mi la ou il passa vindrent a lui, a sa merci et a 
son conmandement. Et lors vint la novelle que l'empereres Alexis avoit traiz les oels 
a l'empereor Morchufle. Mult en fu grant parole entr’aus ; et bien distrent que il 
n’avoient droit en terre tenir, que si desloialment traïsoit li uns l’autre. 


[82] 

273. Lors fu li consels l'empereor Baudoin qu'il chevaucheroit droit a Messinople, 
ou l'empereres Alexis ere. Et li Gré d’Andrenople li requistrent cum a seignor qu'il 
lor laissast la ville garnie por Johannis le roi de Blaquie et de Bougrie, qui guerre lor 
faisoit sovent. Et l’empereres Baudoins i lassa Euthaice de Salebruit, qui ere uns 
chevaliers de Flandres mult preuz et mult vaillanz, a tot .XL. chevaliers de mult bone 
gent et cent serjanz a cheval. 


274. Ensi s’en parti l’'empereres Baudoins d’Andrenople, et chevaucha vers 
Messinople, ou il cuida Pempereor Alexi trover. Totes les terres par la ou il passa 
vindrent a son conmandement et a sa merci. Et quant ce vit lempereres Alexis, si 
vuide Messinople et s’en fui. Et l’'empereres Baudoins chevalcha tant que il vint devant 
Messinople. Et cil de la ville vont encontre lui et li rendent la ville a son conmandement. 

275. Et lors dist l’empereres Baudoins que il sejorneroit por attendre Boniface, 
le marchis de Monferrat, qui were mie encor venuz en lost por ce que il ne pot mie 
si tost venir com l’empereres : qu’il en amenoit avec lui lempereris sa fame. Et [84] 
chevaucha tant que il vint vers Messinople, sor le flum ; et enchi se herberja, et si 
fist tendre ses trés et ses paveillons ; et lendemain ala parler a lempereor Baudoin 
et lui veoir, et li requist sa convenance. 


276.  «Sire, fait il, novelles me sunt venues de Salenike, que la gent del païs me 
mandent que il me recevront volentiers a seignor. Et je en sui vostre hom, et la tieng 
de vos, si vos vuel proier que vos me laissiez aler ; et quant je serai saissiz de ma terre 
et de ma cité, je vos amenrai les viandes encontre vos, et venrai appareilliez de faire 
vestre conmandement. Et ne me destruiez mie ma terre ; et alomes, se vostre plaisirs 
est, sor Johannis, qui est rois de Blakie et de Bogrie, qui tient grant partie de la terre 
a tort. » 


277. Ne sai par cui conseil l’empereres respondi qu’il voloit aler totes voies vers 
Salenike et feroit ses autres afaires en la terre. « Sire, fait Bonifaces, li marchis de 
Monferrat, je te proi, des que je puis ma terre conquerre sanz toi, que tu n'i entrer ; 
et se tu i entres, ne me semble mie que tu le faces por mon bien ; et sachiez vos de 
voir, je wirai mie avec vos, [86] ainz me partirai de vos. » Et l'empereres Baudoins 
respondi que il ne lairroit mie por ce que il ri alast tote voie. 


278. Ha! las, cum malvais conseil orent et li uns et li autres, et cum firent grant 
pechié cil qui ceste melee firent ! Quar, se Diex n’en preïst pitié, com aüssent perdue 
tote la conqueste que il avoient faite et la crestienté mise en aventure de perir ! Ensi 
partirent par mal lempereres Baudoins de Costantinople et Bonifaces li marchis de 
Monferrat, et par malvais conseil. 


279.  L’empereres Baudoins chevaucha vers Salenique, si com il ot empris, a totes 
ses genz et a tote sa force. Et Boniface li marchis de Monferrat retorna arriere, que 
i ot une grant partie de bone gent avec lui. Avec lui s’en torna Jaques d’Avesnes, 
Guillelmes de Chanlite, Hues de Colemi, li cuens Bertous de Chassenelle en Bouche, 
et la graindre partie de toz cels de l'empire d'Alemaigne, qui se tenoient al marchis. 
Ensi chevaucha li marchis arriere trosque a un chastel qui li Dimos ere appelez, mult 
bel et mult fort et mult riche. Et cil li fu [88] renduz per un Greu de la ville. Et cum il 
fu dedenz, si le garni. Et lors comencent li Grieu a lui a torner par l’acointement de 
l'empereris, et, de tote la terre de la entor, a une jornee ou a deus, venir a sa merci. 


280. L'empereres Baudoins chevaucha adés droit a Salenique, et vint a un chastel 
qui ot a nom Cristople, qui ere uns des plus forz del munde ; et li fu rendu, et li firent 
fealté cil de la ville. Et aprés vint a un altre, que on apelloit la Blanche, qui ere mult 
forz et mult riche ; et li fu renduz altressi, et li firent fealté. Et d’enqui chevaucha a 
la Serre, qui ere une citez forz et riche ; et vint a son conmandement et a sa volenté, 
et li firent fealté. Et d’ilec chevaucha vers Salenique, et se herbeja devant la vile, et i 
fu par trois jorz ; et cil li rendirent la ville, qui ere une des meillors et des plus riches 
de la crestienté a cel jor, per tel couvent que il les tendroit as us et as costumes que 
li empereur Grieu les avoient tenuz. 

[90] 

281. Endementiers que l’empereres Baudoins ere vers Salenike et la terre venoit 
a son plaisir et a son comandement, li marchis Bonifaces de Monferrat, a tote la soe 
gent et la grant plenté des Grex qui a lui se tenoient, chevaucha devant Andrenople, 
et Pasist, et tendi ses trés et ses paveillons entor. Et Eustaches de Sambruit fu 
dedenz, et les genz que Pempereres i avoit laissié ; et monterent as murs et as tors, 
et s’atornerent dels defendre. 


282. Et lors prist Euthaices de Sambruit .11. messaiges et les envoia par jor et 
par nuit en Costantinople. Et vindrent al duc de Venise et al comte Loeys et a cels 
qui estoient dedenz la ville remés de par l'empereor Baudouin. Et lor distrent que 
Euthaices de Sambruit lor mandoit que Pempereres et li marchis estoient mellé 
ensemble, et li marchis ere saisiz del Dimot, qui ere uns des plus fors chastiaus de 
Romenie et uns des plus riches, et els avoit assis a Andrenople. Et quant il oïrent ce, 
s’en furent mult irié, que lors cuiderent il bien que tote la conqueste que il avoient 
faite fust perdue. 

[92] 

283. Lors assemblerent el palais de Blaquerne li dux de Venise et li cuens Loeys de 
Bloys et de Chartein et li autre baron qui estoient en Costantinoble. Et furent mult 
destroit et mult irié, et mult se plainstrent de cels qui avoient faite la mellee entre 
l'empereor et le marchis. Par la proiere le duc de Venise et del conte Loeys, fu requis 
Joffrois de Vilehardoin, li mareschaus de Campaigne, qu’il alast al siege d’Andrenople 
et que il meïst conseil de cele guerre, se il pooit, por ce qu'il ere bien del marchis et 
cuiderent qu'i aüst plus grant pooir que nus autres hom. Et cil, por lor proiere et por 
le besoing, dist qu'il iroit mult volentiers ; et mena avec lui Manessier de Lisle, qui 
ere uns des bons chevaliers de Post et des plus honorez. 


284. Ensi s’en partirent de Costantinople, et chevauchierent par lor jornees, et 
vindrent a Andrenople, ou li sieges ere. Et quant li marchis l’oï, si issi de lost et ala 
encontre als. Avec lui en ala Jaques d’Avesnes, et Guillelmes de Chanlite, et [94] Hues 
de Colemi, et Othes de la Roche, qui plus halz estoient del conseil del marchis. Et 
quant il vit les messaiges, si les honora mult et fist mult bel semblant. 


285.  Joffrois li mereschaus, qui mult ere bien de lui, li coisona mult durement 
coment ne en quel guise il avoit prise la terre lempereor ne assigié sa gent dedens 
Andrenople tant qu’il Peüst fait assavoir a cels de Costantinople, qui bien li feïssent 
adrecier, se li empereres li eüst nul tort fait. Et li marchis se descolpa mult, et dist 
que por le tort que l'empereres li avoit fait avoit il issi esploitié. 


286. Tant travailla Joffrois li mareschaus de Champaigne a l’aïe de Dieu et des 
barons qui estoient del conseil le markis, de cui il ere mult amez, que li markis li 
asseüra que il se metroit el duc de Venise, et el conte Loeys de Blois et de Chartein, 
et en Conon de Betune, et en Joffroi de Vileardoin le mareschal, qui bien savoient la 
convenance d’aus deus. Ensi fu la trive prise de cels de Fost et de cels de la cité. 


287. Et sachiez que mult fu volentiers veüz Joffrois li mareschaus au retorner, 
et Manessiers de [96] Lisle, de cels de Post et de cels de la cité qui voloient la pais 

d’ambedeus parz. Et ausi lié cum li Franc en furent, en furent li Grieu dolant, qu'il 
volsissent mult volentiers la guerre et la mellee. Ensi fu dessiegie Andrenople ; et 
torna s’en li marchis arriere al Dimot a tote sa gent, la ou l’'empereris sa fame ere. 


288. Li message s’en revindrent en Costantinople, et conterent les novelles si 
com il avoient esploitié. Mult orent grant joie li dux de Venise et li cuens Loeys et 
tuit li autre de ce qu’il s’ere mis sor als de la pais. Lors pristrent bons messages, et 
escristrent lor letres, et envoierent a l’empereor Baudoin ; et li manderent que li 
marchis sere mis sor als, et bien l’avoit asseüré, et il si devoit encor mielz metre : 
si li prioient qu'il le feïst, que il ne souffriroient mie la guerre en nule fin, et qu’il 
asseürast ce que il diroient, alsi com li marchis avoit fait. 


289. Endementiers que ce fu, l’empereres Baudoins ot fait ses afaires vers 
Salenique ; si s’en parti et la laissa garnie de sa gent, et il laissa chevetaine Reignier 
de Mons, qui ere mult preuz et vaillanz. Et les novelles li furent venues que li [98] 
marchis avoit pris le Dimot, et que il ere dedenz, e che li avoit grant partie de la terre 
entor tolue, et assise sa gent dedenz Andrenople. Mult fu iriez l'empereres Baudoins 
quant la novelle li fu venue, et mult s’enhasti que il iroit dessegier Andrenople et 
feroit tot le mal qu’il porroit al marchis. Ha ! Diex ! quel domage dut estre per cele 
discorde : que, se Diex n’i eüst mis conseil, destruite fust la crestientez. 


290. Ensi s'en repaira l’empereres Baudoins par ses jornees. Et une mesaventure 
lor fu avenue devant Salenique mult grant, que d’enfermeté furent acolchié mult de 
sa gent. Assez en remenoit per les chastials ou l'empereres passoit, qui ne pooient 
mais venir ; et assez en aportoit on en littieres, qui a grant mesaise venoient. Lors fu 
morz maistre Johan de Noion a la Serre, qui ere chanceliers lempereor Baudoin et 
mult bons clers, et mult sages, et mult avoit conforté Post per la parole de Dieu, qu'il 
savoit mult bien dire. Et sachiez que mult en furent li prodome de Post desconforté. 
[oo] 

291. Ne tarda gaires aprés que lor avint une mult grant mesaventure, que mort 
fu Pierres d'Amiens, qui mult ere riches et halz hom, et bons chevaliers et proz ; et 
s’en fist mult gran duel li cuens Hues de Sain Pol, cui cosins germains il ere, et mult 
en pesa a toz cels de Post. Lors fu aprés Girarz de Mauchicort mort, et mult en pesa a 
toz cels de Post, que il ere mult proisiez chevaliers, et Giles d’Aunoi, et mult de bone 
gent. En cele voie furent mort .XL. chevalier, dont ost fu mult afeblie. 


292. Tant chevaucha ľempereres Baudoins par ses jornees qu’il encontra les 
messages qui venoient encontre lui, que cil de Costantinople li enveoient. Li uns 
des messages fu uns chevaliers de la terre le conte Loeys de Blois et ses hom liges, et 
fu appellez Beghes de Fransures, sages et emparlez, et dist le message son seignor 
et les autres barons mult vivement, et dist : 


293.  « Sire, li dux de Venise et li cuens Loeys missires et li autre baron qui sunt 
dedenz Costantinople vos mandent saluz come a lor seignor ; et se plaignent a Dieu 
et a vos de cels qui ont mise la mellee entre vos et le marchis de Monferat que par 
poi qu’il n’ont destruite la crestienté, et vos feïstes mult [102] mal quant vos les en 
creïstes. Or si vos mandent que li marchis s’est mis sor als del content qui est entre 

vos et lui ; si vos proient comme a seignor que vos vos i metez alsi et que vos l’aseürez 
a tenir. Et sachiez que il vos mandent que il ne souffriroient la guerre en nulle fin. » 


294.  L'empereres Baudoins ala, si prist son conseil, et dist qw’il lor en respondroit. 
Mutt i ot de cels del conseil de l’empereor qui avoient aidié la mellee a faire, qui 
tindrent a grant oltrage le mandement que cil de Costantinople li avoient fait, et li 
distrent : « Sire, vos oez que il vos mandent : que il ne souffriroient mie que vos vos 
vengiez de vostre anemi. Il est avis que, se vos ne faissiez ce qu’il vos mandent, que 
il seroient encontre vos. » 


295. Assez i ot grosses paroles dites. Mais la fins del conseil si fu tels que 
l'empereres ne voloit mie perdre le duc de Venise, ne le conte Loeys, ne les autres 
qui erent dedenz Costantinoble, et respondi al message : « Je n’aseürerai que je me 
mete sor als ; mais je men irai en Costantinoble sanz forfaire al marchis noient. » 
Ensi s’en vint [104] l'empereres Baudoins en Costantinople; et li baron et les autres 
genz alerent encontre lui et le reçurent a grant honor conme lor seignor. 


296.  Dedenz lo quar jor conut l’empereres clerement que il avoit esté mal 
conseilliez de mesler soi al marchis. Et lors parla a lui li dux de Venise et li cuens 
Loeys, et distrent : « Syre, nos vos volons proier que vos vos metez sor nos alsi com 
li marchis s’i est mis. » Et l’'empereres dist que il le feroit mult volentiers. Et lors 
furent eslit li message qui iroient por le marchis et le conduroient. De ces messages 
fu uns Gervaises del Chastel, et Reniers de Trit li autres, et Joffrois li mareschaus de 
Champaigne li tierz ; et li dux de Venise i envoia .II. des suens. 


297.  Ensichevauchierent li message per lor jornees tant queilvindrent al Dimot; 
et troverent le marchis et l'empereris sa feme a grant plenté de bone gent ; et li 
distrent si cum il l’estoient venu querre. Lors requist Joffrois li mareschaus, si cum il 
li avoit asseüré, que il venist en Costantinople por tenir la pais tel com cil deviseroient 
sor cui il sere mis ; et il le conduroient salvement, et toz cels qui avec lui iroient. 
106] 

298. Conseil prist li marchis a ses homes. Si i ot de cels qui li otroierent que il i 
alast, et de cels qui li loerent qu'il wi alast mie. Mais la fin del conseil si fu tels qw'il 
ala avec als en Costantinople et mena bien .C. chevaliers avec lui. Et chevauchierent 
tant par lor jornees que il vindrent en Costantinople. Mult fu volentiers veüz en la 
ville ; et alerent encontre lui li cuens Loeys de Bloys et de Charten, et li dux de Venise, 
et mult d'autre bone gent, de qui il ere mult amez en Post. 


299. Et lors assemblerent a un parlement ; et la convenance fu retraite de 
l'empereor Baudoin et del marchis Boniface ; et li fu Salenikes rendue, et la terre, 
en tel maniere que il meïst en la main Joffroi le mareschal de Champaigne le Dimot 
dont il ere saisiz. Et cil li creanta que il le garderoit en sa main trosque adonc que il 
aroit creant message ou ses letres pendanz que il ert saisiz de Salenike. Et adonc le 
rendroit a l'empereor et a son commandement. Et ensi fu faite la pais de l'empereor 
et del marchis com vos avez oï. Et mult en orent grant joie per Post, que ce ert la chose 
dont granz domages pooit avenir. 

[o8] 
[2. Partage et occupation des terres] 


(octobre 1204-février 1205) 


300. Lors prist li marchis congié et s’en ala vers Salenike a totes ses genz et a 
tote sa fame ; et avec lui chevauchoient li message empereor ; et si com il venoit de 
chastel en chastel, si li furent rendu de par l'empereor, et la seigneurie tote. Et vint a 
Salenique ; et cil qui la gardoient la rendirent de par Pempereor. Et li chevetaines, qui 
ere apellez Reniers de Mons, si fu morz, qui mult ere prodon, dont granz domages 
fu de sa mort. 


301. Lors se conmença la terre et li païs a rendre al marchis et grant partie a venir 
a son comandement, fors que uns Griex, halz hom, qui ere appellez PAsgur. Et cil no 
volt mie venir a son comandement : que il ere saisiz de Corinthe et de Naples, .I1. 
citez qui sor mer sient, des plus fors desoz ciel. Et cil ne volt mie venir a la merci del 
marchis ; ainz le comença a guerroier, et granz pars se tindrent a lui. Et uns autres 
Grieus, qui ere appellez Michalis, et ere venuz avec le marchis de [110] Costantinople, 
et cuidoit estre mult bien de lui ; mes il se departi de lui qu’il n’en sot mot, et s’en ala 
a une cité que on appelloit l’Arthe, et prist la file a un riche Grieu, qui tenoit la terre 
de par Pempereor, et se saisi de la terre, et comença le marchis a guerroier. 


302. Etla terre de Costantinople trosque Salonique ere en si bone pais, que li 
chemins ere si seürs que il i pooient bien aler qui aler i voloient ; et si avoit d’une 
cité à l’autre bien .XII. jornees granz. Et fu ja tant del tens passé, que il ere a Pisue 
de setembre. Et l’'empereres Baudoins fu en Costantinople, et la terre fu en pais et a 
sa volenté. Lors furent .11. mult bon chevalier mort en Costantinople : Eustaices de 
Chanteli et Hainmeris de Vileroi, dont granz domages fu a lor amis. 


303. Lors comença en les terres a departir. Li Venisien orent la lor part, et Poz 
des pelerins l’autre. [112] Et quant chascuns s’ot assener a sa terre, la covoitise del 
monde, qui tant ara mal fait, nes laissa estre en pais ; ainz comença chascuns a faire 
mal en sa terre, li uns plus et li autre mains, et li Grieu les comencierent a haïr et a 
porter malvais cuer. 


304. Lors dona l’emperes Baudoins au conte Loeys la duchee de Niké, qui ere une 
des plus haltes honors de la terre de Romenie, et seoit d’autre part del Braz, devers la 
Turchie ; et tote la terre d’autre part del Braz were mie venue a la merci l’'empereor, 
ainz ere contre lui. Lors aprés dona la duchee de Finepople a Renier de Trit. 


305. Et lors envoia li cuens Loeys de ses homes, por sa terre conquerre bien .vI. 
chevaliers. De cels si fu chevetaines Pierres de Braiecuel et Païens d’Orliens ; et cil 
s’en partirent a la feste Toz [114] Sainz de Costantinople, et passerent le Braz Sain 
George a Avie, et vindrent a l’Espigal, une cité qui sor mer siet et ere poplee de Latins; 
et lors comencierent la guerre contre les Grex. 

306. En cel termine si avint que l’empereres Morchufles, qui avoit les els traiz, 
cil qui avoit murtri son seignor l’'empereor Alexi, le fil l’'empereor Sursac, celui que li 
pelerin avoient amené en la terre, s’en fuoit oltre le Braz coiement et a poi de gent. 
Et Tieris de Los le sot, cui il fu enseigniez ; si le prist, et Pamena l'empereor Baudoin 
en Costantinople. Et l’'empereres Baudoins en fu mult liez, et em prist conseil a ses 
homes qu’il en feroit d'ome qui tel murtre avoit fait de son seignor ; 


307. Ace fu acordez li conseils : que il avoit une colonne en Costantinoble en mi 
la ville auques, qui ere une des plus haltes et des mielz ovrees de marbre [116] qui 
onques fust veüe d’oil ; et enqui le feïst amener et lo feïst saillir aval voiant tote la 
gent : que si halte justise devoit bien toz li monz veoir. Ensi fu menez a la colonne 
l'empereres Morchufles, et fu menez sus, et toz li pueples de la cité acorut por veoir 
la merveille. Lors fu botez aval, et chaï de si halt que, quant il vint a terre, que il fu 
tout esmiez. 


308. Or oïez une grant merveille : que, en cele columpne dont il chaï aval, avoit 
ymages de maintes manieres ovrees el marbre ; et entre celes ymages si en avoit une 
qui ere laboree en forme d’empereor, et cele si chaït contreval. Car de lonc tens ere 
profeiticié qu’i avroit un empereor en Costantinoble qui devoit estre gitez aval cele 
columpne : et ensi fu cele semblance et cele prophetie averee. 


309. En icel termine ravint altressi que li marchis Bonifaces de Monferrat, qui 
ere vers Salenique, prist l’empereor Alexi, celui qui avoit a [118] lempereor Sursac 
traiz les iaulz, et lempereris sa fame avec ; et envoia les hueses vermeilles et les dras 
imperials lempereor Baudoin son seignor en Costantinoble, qui mult bon gré l'en 
soit. Et il envoia puis aprés l'empereor Alexi en prison en Monferrat. 


310. Ala feste Sain Martin aprés, s’en issi Henris, li freres lempereor Baudoin, 
de Costantinoble, et s’en ala contreval le Braz trosque a Boche d’Avie ; et mena bien 
VI. chevaliers avec lui de mult bone gent. Et passa le Braz a la cité que Pen apelle 
Avie, et la trova mult bien garnie de toz biens, de blez et de viandes et de totes choses 
que mestier ont a cors dome. Et il se saisist de la cité et se herberja dedenz. Et lors 
comença la guerre contre les Grex endroit lui. Et li Hermin de la terre, dont il en i 
avoit mult, se comencierent a torner devers lui, qui haoïent mult les Grex. 


311. A cel termine se parti Reniers de Trit [120] de Costantinople, et s’en ala 
vers Finepople, que l’empereres Baudoin li avoit donee ; et en mena bien avec lui 
.VI. chevaliers de mult bone gent. Et chevaucha tant par ses jornees qu’il trespassa 
Andrenople et vint à Finepople. Et la gent de la terre le reciurent et li obeirent a 
seignor, qui le virent mult volentiers ; et il avoient mult gran mestier de secors : che 
Johans, li rois de Blaquie, les avoit mult appressez de guerre. Etil lor aida mult bien, 
et tint grant partie de la terre, et la grant partie qui sere tenue devers Johan se torna 
vers lui. Enqui endroit refu la guerre grant entr’als. 


312.  L'empereres rot bien envoié.C. chevaliers passer le Braz Sain George endroit 


Costantinoble. De cels si fu chevetaines Machaires de Sainte Manehalt. Avec lui 
ala Mahius de Vaslaincort et Robert de Ronçoïi. Et chevauchierent a une cité qui 

ere appellee Nichomie, et si sit sor un goffre de mer, et ere bien .II. jornees loing 
de Costantinople. [122] Et quant li Grieu les oïrent venir, si vuidierent la cité, si 
s’en alerent. Et il se herbergierent dedenz, si la garnirent et refermerent. Et 
recomencierent a guerroier de cele marche endroit als. 


313. Laterre d'autre part del Braz si avoit seignor un Grieu que on appelloit Toldre 
lAscre ; et avoit la file lempereor a fame dont il clamoit la terre : celui cui li Franc 
avoient cacié de Constantinople et qui avoit son frere traiz les ialz. Icil se tenoit la 
guerre contre les Frans outre le Braz per tot la u il estoient. 


314.  Etl’empereres Baudoins fu remés en Costantinoble, et li cuens Loeys, a poi 
de gent, et li cuens Hues de Sain Pol, qui malades ere d’une grant maladie de gote 
qui le tenoit es genols et es piez. 


315.  Enicel termine après, vint uns granz passages de cels de la terre de Syrie et 
de cels qui lost avoient laissie et estoient alé passer as autres [124] passages. A cel 
passage vint Estene del Perche et Reignaut de Monmirail, qui cosin estoient le conte 
Loeys, qui mult les honora et fu mult liez de lor venue. Et l’'empereres Baudoins et les 
autres genz les virent mult volentiers, qu’il estoient mult halt homme et mult riche; 
et amenerent grant plenté de bone gent. 


316. De la terre de Surie vint Hue de Tabarie et Raols ses freres, et Tierris de 
Tendremonde, et grant plenté de la gent del païs, de chevaliers, de Turchoples, et de 
serjanz. Et lors aprés si dona l’'empereres Baudoins a Estene del Perche la duchee de 
Phanedelphye. 


317. Entre les autres fu venue une novele a l'empereor Baudoin dont il fu mult 
dolenz : que la contesse Marie sa fame, qu’il avoit laissie en Flandres ençainte por 
ce qu’ele no pot avec lui movoir, qui adonc ere cuens, la dame si ajut d’une [126] file ; 
et aprés, quant ele fu relevee, si s’esmut et ala oltremer aprés son seignor ; et passa 
al port de Marseille, et quant ele vint a Acre, si wi ot gaires esté que la novelle li vint 
de Costantinople, que li message son seignor li noncierent, que Costantinople ere 
conquise et ses sires ere empereres : dont grant joie fu a la crestienté. 


318. Aprés cele novele, ot la dame en proposement de venir a lui : si li prist une 
maladie, si fina et mori : dont granz duels fu a tote la crestienté, car ele ere mult bone 
dame et mult honoree. Et cil qui vindrent a cel passage en aporterent les novelles : 
dont granz diels fu a l'empereor Baudoin et a toz les barons de la terre ; car il la 
desiroient mult avoir a dame. 


319. En cel termine, cil qui estoient alé a la cité de l’Espigal, dont Pierres 
de Braiecuel et Païens d’Orliens erent chevetaine, fermerent un chastel que on 
apelle Palorme, si le garnirent de lor gent. Et puis chevauchierent oltre, por 
conquerre la terre. Toldres li Ascres se fu porchaciez de tote la gent que il pot 
avoir. Le jor de la feste monseignor seing Nicholas, qui est devant la nativité, si 
[128] s’entrecontrerent es plains d’un chastel que on apelle Pumenienor; et si en 
fu bataille a mult grant meschief a la nostre gent : que cil avoient tant de gent 

que were se merveille non ; et li nostre n’avoient mie plus de. v11** chevaliers, sanz 
les serjanz a cheval. 


320. Et Nostre Sire done les aventures ensi come lui plaist : par la soe grace et 
par la soe volenté li Franc vanquirent les Grejois et les desconfirent, et cil i reçurent 
grant domage. Dedenz la semaine lor rendi on de la terre grant part : on lor rendi 
le Pumenienor, qui ere mult forz chastiaus, et le Lupaire, qui ere une des meillors 
citez de la terre, et lou Pulinach, qui seoit sor un lai d’aigue dolce, uns des plus forz 
chastiaus et des meillors que esteüst querre. Et sachiez que mult fu bien pris a cele 
gent et fisent en la terre lor volenté par Païe de Dieu. 


321.  Eniceltermine aprés, par le conseil des Hermins, Henris, li freres lempereor 
Baudoin de [130] Costantinople, parti de la cité d’Avie, et la laissa garnie de sa gent, 
et chevalcha a une cité que Pen apelle lAndremite, qui siet sor mer a .II. jornees de la 
cité d'Avie. Et ele li fu rendue, et il se herberja dedenz ; et lors se rendi grant partie de 
la terre a lui ; car la citez ere mult bien garnie de blés et de viandes et d’autres biens. 
Et lors si tint la guerre iqui envers les Griex. 


322.  Toldres li Ascres, qui ot esté desconfiz vers le Pumienenor, porcaça de gent 
quanque il en pot avoir ; et ot mult grant ost ensemble, et le charja Costentin son 
frere, qui ere uns des meillors Griex de Romanie ; et chevalcha vers l'Andremite droit. 
Et Henris, li freres Pempereor Baudoin, le sot par les Hermines que mult grant ost 
venoit sor lui ; si atorna son afaire et ordena ses batailles ; et il avoit avec lui de mult 
bone gent: avec lui estoit Baudoins de Belveoir, Nicholes de Mailli, Ansials de Kaeu, 
et Tieris de Los, et Tieris de Tendremonde. 

[32] 

323. Et ensi avint que, le semadi devant mi quaresme, vint Costentins li Ascres 
a sa grant ost devant l’'Andremite. Et Henris, com il sot sa venue, si prist conseil et 
dist que il ne se lairoit ja laienz enfermer, ainz dist que il istroit fors. Et cil vint a tote 
sost et a granz batailles a pié et a cheval ; et cil s’en issirent et comencent la bataille. 
Et i ot grant estor et grant melee ; mes par l’aïe de Dieu les venquirent li Franc et 
desconfirent et en i ot mult de morz et de pris et mult fu granz li gaienz. Et lors furent 
mult a aise et mult riche, que les genz del païs se tornerent a aus et comencierent a 
aporter lor rentes. 


324. Orvos lairons de cels devers Costantinople et revendrons al marchis Boniface 
de Monferrat, qui eret vers Salenique, et s’en fu alez sor l’'Argur, qui tenoit Naples et 
Corinthe, .11. des plus forz citez dou monde. Si les asseja andeus ensemble. Jacques 
d’Avesnes remest devant Corinthe, et autre [134] bone gent assez ; et li autre alerent 
devant Naples, si l’asistrent. 


325. Lors avint une aventure el païs, que Joffrois de Villeharduin, qui ere niers 
Joffroi le marechal de Romenie et de Champaigne, fil son frere, fu meüz de la terre 
de Surie avec celui passage qui ere venuz en Costantinople ; si Pen mena venz et 
aventure au port de Mouton. Et enqui fu sa nef empirie et par estovoir le convint 
sejorner liver el païs. Et uns Griex, qui mult ere sire del pais, le sot ; si vint a lui, et 
li fist mult grant honor, et li dist : « Biax sire, li Franc ont conquis Costantinople et 

fait empereor : se tu te voloies a moi acompaignier, je te porteroie mult bone foi, 
et conqueriens assez de ceste terre. » Ensi se jurerent ensemble, et conquistrent 
ensemble grant part de la terre. Et trova Joffrois de Vilehardoin eu Grieu mult bone 
foi. 

[136] 

326. Ensi com les aventures vienent si com Diex volt, si prist al Grieu maladie, si 
fina et mori. Et li fis al Grieu se revella contre Joffroi de Vilehardoin et le traït ; et se 
tornerent li chastel qu’il avoient garniz contre lui. Et il oït dire que li marchis seoit 
devant Naples : a tant de gent com il pot avoir s’en vait contre lui, et chevauche per 
mult grant peril bien .VI. jornees par mi la terre; et vint a Fost, ou il fu mult volentiers 
veüz et fu mult honorez del marchis et des autres qui i estoient. Et il ere bien droiz, 
quar il ere mult preuz et mult vaillanz, et bons chevaliers. 


327. Li marchis li volt assez doner terre et avoir por ce qu’il remansist avec lui. Il 
wen volt point prendre, ainz parla a Guillelme de Canlite, qui mult ere ses amis, et 
li dist : « Sire, je vieng dune terre qui mult est riche, que on apelle la Moree. Prenez 
de gent ce que vos en porroiz avoir et partez de ceste ost, et alons par l’aïe de Dieu, et 
conquerons : et ce que vos men volroiz doner de la conqueste, je le tendrai de vos, si 
en serai vos hom liges. » Et cil, qui mult le crut et ama, ala al marchis ; si li dist ceste 
chose, et li marchis li abandona qu’il i alast. 

[138] 

328. Ensi se partirent de Post Guillelmes de Chamlite et Joffrois de Vilehardoin ; et 
enmenerent bien .C. chevaliers avec als, et de serjanz a cheval grant part. Etentrerent 
en la terre de la Moree, et chevalchièrent trosque a la cité de Mouton. Michalis oï qu'il 
estoient a si pou de gent en la terre : si amassa grant gent, et ce fu une mervoille de 
gent, et chevaucha aprés als si cum cil qui les cuidoit avoir toz pris et avoir en sa main. 


329. Etquant cil oïrent dire que il venoit, si horderent Mouton, qui de lonc tens 
ere abatue, et il laissierent lor hernois et lor menue gent. Et chevauchierent per 
un jor, et ordenerent lor batailles de tant de gent com il avoient ; et fu a trop grant 
meschief, que il n’avoient mie plus de .vc. homes a cheval, et cilen avoit bien plus de 
.VM. Ensi cum le aventures avienent si cum Dieu plaist, se combatirent as Grieux, et 
les desconfirent et vainquirent; et i perdirent mult li Grieu. Et cil gaaignierent assez 
chevaus et armes, et autres [140] avoirs a mult grant plenté. Et lors s’en tornerent 
mult lié et mult joiant a la cité de Moton. 


330. Aprés chevauchierent a une cité que on apelle Corone, qui sor mer estoit, si 
l'asistrent. N'i sistrent gaires longuement, quant la cité lor fu rendue. Et Guillelmes 
la dona Joffroi de Vilehardoin, et cil en devint ses hom et la garni de sa gent. Aprés 
alerent a un chastel che on apelle la Chalemate, qui mult ere forz et bials, si l’asistrent. 
Icil chastials les travailla tant et mult longuement ; et tant i sistrent que renduz fu ; 
et dont se rendirent li plus des Grex a als del païs, plus que il n’avoient fait devant. 


331. Li marchis Bonifaces sist a Naples, ou il ne pooit rien faire, quar trop ere 
forz; et ili greva mult sa gent. Jaques d'Avesnes retenoit le siege devant Corinthe, 
si com li marchis li avoit laissié. Li Argurs, qui ere dedenz Corinthe, et ere [142] mult 
sage et engigneus, vit que Jakes n’avoit mie granz genz et que il ne se gaitoit mie 

bien. A un maitin, a une ajornee, lor fist une assaillie mult grant, et trosques enz es 
paveillons : ainz que il peüssent estre armé, en ocistrent assez. 


332. La si fu morz Drues d’Estruen, qui mult fu preuz et vaillanz : dont granz dials 
fu. Et Jakes d'Avesnes, qui ere chevetaines, fu navrez en la jambe mult durement ; et 
bien li porterent tesmoing cil qui la furent, qui per son bien faire furent rescols. Et 
sachiez bien que mult furent pres d’estre tuit perdu; et par l’aïe de Dieu les remistrent 
el chastel a force. 


[3. Révolte des Grecs et première offensive de Johannisse le Blaque] 
(mars 1205-début de l'hiver 1205) 


333. Mes li Grieu n’orent mie la felonie fors de lor cuer, qui mult estoient desloial. 
Aicel tens si virent que li Francés estoient si espandu par les terres et que chascuns 
avoit a faire endroit lui : si [144] se penserent que ore les pooient il traïr. Et pristrent 
lor messages priveement de totes les citez de la terre et les envoierent a Johan, qui 
ere rois de Blaquie et de Bogrie, qui les avoit guerroiez et guerroioit tot adés ; et li 
manderent que il le feroient empereor, et que il se rendroient tuit a lui, et que il 
ociroient toz les Franz ; et si li jureroient que il li obeïroient comme a seignor, et il 
lor jurast que il les maintendroit comme les suens. Ensi fu faiz li sairemenz. 


334. En cel termine, si avint un granz domages en Costantinople, que li cuens 
Hues de Sain Pol, qui avoit longuement geü d’une maladie de gote, fina et morut : 
dont il fu mult granz diels et mult granz domages ; et fu mult plorez de ses hommes 
et de ses amis; et fu enterrés a mult grant honor au mostier mon seignor Sain George 
de la Mange. 


335. Etli quens Hues si tenoit un chastel en sa vie ch’avoit nom li Dimos, et ere 
mult fors et [146] mult riches ; si i avoit de ses chevaliers et de ses serjanz dedenz. Li 
Grieu, qui avoient les sairemenz faiz al roi de Blaquie por les Franz occire et trair, 
si les traïrent en cel chastel : si en ocistrent et pristrent grant part, et eschaperent 
pou ; et cil qui eschaperent s’en alerent fuiant a une cité que on apelle Andrenople, 
que li Venitien tenoient a cel jor. 


336. Ne tarda gaires aprés cum cil d’Andrenople se revelerent ; et cil qui estoient 
dedenz et la gardoient s’en issirent a grant peril et guerpirent la cité. Et les noveles 
vindrent a lempereor Baudoin de Costantinoble, qui mult ere a pou de gent, il et 
li cuens Loeys de Bloys. De ces novelles furent mult troblé et mult esmaié. Et ensi 
lor comencierent novelles a venir de jor en jor malvaises : que partot se reveloient li 
Grieu, et la ou il trovoient les Frans qui estoient bailli des terres, si les ocioient. 


337.  Etcil qui avoient Andrenople guerpie, li Venicien et li autre qui avec erent, 
s’en vindrent a une cité que on apeloit le Churlot, qui ere l’'empereor Baudoin. 
Enqui troverent Guillelme de [148] Blanvel, qui de par l’'empereor le gardoit. Par 
le confort que il lor fist, et parce que il ala avec als a tant de gent com il pot, si 
tornerent arrieres a une cité, bien a .XII. lieues prés, qui Archadiople ere apellee, 
qui ere as Venisiens ; et la troverent vuide, si entrerent enz, si la garnirent. 

338.  Dedenz le tierz jor, li Grieu del païs s’asemblerent, si vindrent a une jornee 
devant Archadiople, si comencierent Pasaut grant et merveiloz tot entor. Et il se 
defendirent mult bien, si ouvrirent lor portes, si fistrent une assaillie mult grant. Si 
com Diex volt, si se desconfissent li Grieu ; et les comencierent a abatre et ocire. Ensi 
les chacierent une liue, et en ocistrent mult, et gaaignierent assez chevax et autres 
avoirs mult. 


339. Ensi s’en revindrent a grant joie en la cité d’Archadiople. Et cele victoire 
si manderent l’empereor Baudoin en Costantinoble, qui mult en fu liez. Et ne por 
quant n’oserent retenir la cité d’Archadiople, ainz s’en issirent lendemain et la 
guerpirent, et s’en revindrent en la cité del Curlot. [150] Enqui s’aresterent a grant 
dote : qu’il dotoient autant cels de la ville cum il faisoient cels de hors, que il estoient 
des sairemenz devers le roi de Blaquie qu'i les devoient traïr. Et maint en i ot qui 
n’oserent arester, ainz s’en vindrent en Costantinople. 


340. Lors pristrent l’'empereres Baudoins conseil et li dux de Venise et li cuens 
Loeys, et virent que il perdoient tote la terre ; et fu telx lor consels que l’'empereres 
manda Henri son frere, qui ere a l'Andremite, que il guerpist quanque il i avoit 
conquis et le venist secore. 


341.  Licuens Loeys en revoia a Païen d’Orliens et a Perron de Braiecuel, qui erent 
a Lupaire, et a totes les genz que il avoient avec els, et guerpissent tote la conqueste, 
fors seulement l’Espigal, qui seoit sor mer, et la garnissent a mains que il porroient 
de gent, et li autre le venissent secoure. 


342.  L'empereres manda Machaire de Sainte Manehaut, et Mahiu de Vaslencourt, 
et Robert del Ronchoi, qui bien avoient .C. chevaliers avec als et [152] estoient a 
Nichomie, et la guerpissent et le venissent secoure. 


343. Parle conmandement l’empereor Baudoin issi Joffrois de Vilehardoin li 
mareschaus de Romenie et de Champaigne de Constantinople, et Manessiers de 
lisle, a tant de gent com il porent avoir : et ce fu mult poi, car la terre se perdoit tote. Et 
chevauchierent trosque a la cité del Chunot, qui ere a .111. jornees de Costantinople. 
Illuec troverent Guillelme de Blanvel et cels qui avec lui estoient, qui mult erent a 
grant paor, et lors furent mult asseüré. Enqui sejornerent par .IIII. jorz. L'empereres 
Baudoins renvoia aprés Joffroi le mareschal quanque il pooit avoir de gent : et tant 
que vint al quart jor que il orent .LXXX. chevaliers al Curlot. 


344. Et dont s’esmut Joffrois li mareschaus, et Manassiers de Lisle, et lor genz ; 
et chevauchierent avant, et vindrent a la cité d’Archadiopio, si se herbergierent enz. 
Enqui sejornerent un jor ; et d’enqui murent, si s’en alerent a une altre cité que 
on [154] apelle Burgarofle : et li Grieu l’orent vuidie, si se herbergierent dedenz. 
Lendemain chevauchierent a une cité que on apelle Nequise, qui ere mult bele 
et mult ferme et mult bien garnie de toz biens ; et troverent que li Grieu l’orent 
guerpie et s’en erent tuit alé a Andrenople. Et cele citez ere a .1x. liues françoises 
prés d’Andrenople ; et tote la granz plentés des Grex ere a Andrenople. Et fu tels lor 
consels que il attendroient iqui l’'empereor Baudoin. 

345. Or conte li livres une grant mervoille : que Reniers de Trit, qui ere a Finepople, 
bien .Ix. jornees loing de Costantinople, et avoit bien .VI*. chevaliers avec lui, que 
Reniers ses fils le guerpi, et Giles ses freres, et Jakes de Bondine, qui ere ses niers, et 
Achars de Vercli, qui avoit sa file. Et li tolirent bien .XXxX. de ses chevaliers, et s’en 
cuidoient venir en Costantinople, et l’avoient laissié en si grant peril com voz oez. Si 
troverent la terre revellee encontre els, et furent desconfit, si les pristrent li Grieu, 
qui puis les rendirent le roi de [156] Blakie, qui puis aprés lor fist les testes trencier. 
Et sachiez que mult furent petit plaint de la gent, por ce que il avoient si mespris 
vers celui qu'i ne deüssent mie faire. 


346. Et quant li autre chevalier Renier de Trit virent ce, qui si prés ne li estoient 
mie, cum cil qui en doterent mains la honte, si le guerpirent, bien .LXXX. chevalier tuit 
ensemble, et s’en alerent per une autre voie. Et Reniers de Trit remest entre les Griex 
a pou de gent : que il n’avoit mie plus de .Xv. chevaliers a Phynepople et a Stanemac, 
qui ere uns chastiaux mult fort que il tenoit, ou il fu puis longuement assis. 


347. Or lairons de Renier de Trit, si revendrons a l’'empereour Baudoin, qui est 
en Costantinople a mult pou de gent, mult iriez et mult destroiz. Et attendoit Henri 
son frere et totes les autres genz qui erent olte le Braz. Et li premier qui vindrent a lui 
d’oltre le Braz, ce furent cil de Nichomie, Machaires de Sainte Manehalt, et Mahius 
[158] de Vaslencort, et Roberz de Ronchoi: et vindrent bien en cele route .c. chevalier. 


348.  Etquantl’empereres les vit, si en fu mult liez ; et parla al conte Loeys, qui cuens 
ere de Blois et de Chartain, et fu tels lor conseils que il distrent que il s’en istroient 
a tant de gent cum il avoient, et sivroient Joffroi le mareschal de Champaigne, qui 
devant s’en estoit alez. Ha las ! quel domage qu'il n’atendirent tant que tuit li autre 
fussient venu qui d'autre part del Braz estoient ! Que poi avoient gent an si perileus 
leus ou il aloient. 


349.  Ensiissirent de Costantinople bien a .VII. chevaliers ; et chevaucierent de 
jornee en jornee tant que il vindrent al chastel de Nequise, ou Joffrois li mareschaus 
estoit herbergiez. La nuit pristrent conseil ensemble : la summe de lor conseil fu tels 
que il iroient al maitin devant Andrenople et que il l’aserroient ; et ordenerent lor 
batailles et deviserent mult bien de tant de gent cum il avoient. 


350. Et quant vint al maitin, a cler jor, il chevaucherent si cum devisé ere ; et 
vindrent [160] devant Andrenople, et la troverent mult bien garnie ; et virent les 
confanons Jaenisse, le roi de Blagie et de Bougrie, sor les murs et sor les tors ; et la 
vile fu mult fort et mult riche et mult plaine de gent. Il les assirent a mult pou de 
gent devant deus portes. Et ce fu li mardis de Pasque florie. Ensi furent per trois jorz 
devant la ville a grant mesaise et a pou de gent. 


351. Lors vint Henris Dandole, qui ere dux de Venise ; mais vielz hom ere et gote 
ne veoit. Et amena de tel gent cum il oit, et bien altant cum l’'empereres Baudoins 
et li cuens Loeys en avoient amené ; et se loja devant une des portes. Lendemain 
recrurent d’une route de serjanz a cheval ; mes bien fust mestiers que il valsissent 
plus que il ne valoient. Et si avoient pou de viande : que marchié nes pooient sevre ; 

ne il ne pooient aler forer : que tant avoit des Griex par le païs que il mi pooient 
mie aler. 


352. Johannis li rois de Blakie venoit secoure cels d’Andrenople a mult grant 
ost : que il amenoit [162] Blas et Bogres, et bien .XI111". Cumains qui n’estoient mie 
baptezié. Por la destrece de la viande ala forrer li cuens Loeys de Blois et de Chartein 
le jor de la Pasque florie. Avec lui ala Estenes del Perche, li frere le conte del Perche, 
et Reinauz de Monmirail, qui ere frere le conte Hervi de Nevers, et Gervaises del 
Chastel, et plus de la moitié de tote Post. 


353.  Sialerent a un chastel que on apelle Peutaces, et le troverent mult bien garni 
de Griex, et i assaillirent mult grant assault et mult fort ; ne wi porent rien faire, ainz 
s’en revindrent arrieres sanz nulle conqueste. Ensi furent la semaine des .11. Pasques, 
et fisent engins chapuisier de mainte maniere, et mistrent mineors qu’il avoient par 
desoz terre por le mur trenchier. Et ensi fisent la Pasque devant Andrenople, a pou 
de gent et a pou de viande. 


354. Lors vint novelle que Johans li rois de [164] Blakie venoit sor als por secorre 
la ville ; si ordenerent lor afaire, et fu devisé que Joffrois li mareschals et Manessiers 
de Lisle garderoient Fost, et l’empereres Baudoins et tuit li autre istroient fors, se 
Johannis venoit a bataille. 


355.  Ensi demorerent trosque al maicresdi des foiries de Pasques. Et Johannis fu 
ja si aproichiez qu’il fo logiez bien a .v. lieues d’als. Et envoia core devant lor ost ses 
Comains ; et li criz lieve en l’ost, et s’en issent a desroi. Et chacierent les Conmains 
une mult bone lieue molt folement. Et quant il s’en voldrent venir, li Conmain 
commencierent a traire sor als mult durement, si lor navrerent de lor chevals assez. 


356. Ensi s’en revindrent en lost, et furent mandé li baron en Postel l'empereor 
Baudouin ; et pristrent conseil, et distrent que mult avoient fait grant folie qu’il 
avoient tant chacié tel gent qui estoient si ligierement armé. La somme del conseil 
fu tels que, se Johannis venoit mais, que il istroient fors et se rengeroient devant 
lor ost, et que enqui [166] l’atendroient et d’enqui ne se movroient : et i fisent crier 
par tote l’ost que nus ne fust si hardiz qu’il passast cel ordenement por cri ne por 
noise que il oïst. Et fu devisé que Joffrois li mareschaus garderoit devers la cité, et 
Manessiers de Lisle. 


357. Ensi trespasserent cele nuit trosque al joesdi matin des foiries de Pasques. 
Et oïrent la messe, et mengierent al disner. Et li Conmain corent trosque a lor 
paveillons ; et li criz lieve, et il corent as armes, et s’en issent de lost totes lor batailles 
ordenees, si com il avoient devisé devant. 


358.  Licuens Loeys s’en issi premiers a la soe bataille ; et conmence les Conmains 
a porsevre, et mande l'empereor Baudoin que il le perseüst. Ha las ! cum malement 
il tindrent ce qu’il avoient devant devisé le soir : que ensi porsivirent les Conmains 
bien prés de .11. lieues loing, et assemblerent a als ; et les chacent grant piece ; et li 
Conmain recuerent sor als, et conmencent a huer et a traire. 

[68] 

359. Etil orent bataille d'autre gent que de chevaliers, qui ne savoient mie 
assez d’armes ; si s’escomencent a esfreer et desconfire. Et li cuens Loeys, chi fu 
assemblez primiers, fu navrez en .11. los mult durement ; et li Conmain et li Blac 
les conmencierent a envaïr ; et li cuens ot esté chaüs, et uns suens chevaliers, qui ot 
nom Johans de Friaise, fu descenduz, si lo mist sor son cheval. Assez fu de la gent 
le conte Loeys ki li distrent : « Sire, alez vos en, quar trop malement navrez estes en 
IL. leus » ; et il dist : « Ne place Dam le Dieu que ja més me soit reprové que je fuie 
de camp et laise l’'empereor. » 


360.  L'emperere, qui mult ere chargiez endroit lui, rapeloit sa gent, si lor disoit 
que il ne fuiroit ja et qu’il ne le laissent mie ; et bien tesmoignent cil qui la furent 
que onques mes cors de chevaliers mielz ne se defendi de lui. Ensi dura cil estors 
longuement. Telx i ot qui bien le fisent, et telx i ot qui le guerpirent. A la perfin, si cum 
Diex sueffre les mesaventures, si furent desconfit. Iqui remest el champ l'empereres 
Baudoins, qui onques ne [170] volt fuir, et li cuens Loeys : lempereres Baudoins fu 
pris vis, et li cuens Loeys fu ocis. 


361. La fu perduz li evesques Pierres de Betleem, et Estenes del Perche, li frere 
le conte Goffroi, et Renals de Monmirail, li frere le conte de Nevers, et Mahius de 
Vaslencort, et Roberz de Ronchoi, Johans de Friaise, Gautiers de Nuilli, Ferris d’Ierre, 
Johans ses freres, Eutaices de Heumont, Johans ses freres, Baudoins de Nueville, et 
mult des autres dont li livres ne parole mie ci. Et li autre qui porent scamper s’en 
vinrent fuiant a lost. 


362. Et quant ce vit Joffrois li marescaus de Champaigne, qui gardoit devant une 
des portes de la cité, si s’en issi plus tost que il pot a tote la gent que il ot. Et manda 
Manassier de Lisle, qui gardoit l’autre porte, que il le seüst isnelement. Et chevaucha 
a tote sa bataille encontre les fuianz grant alehure. Et li fuiant se recueillent tuit a lui, 
et Manessiers de Lisle, qui vint au plus tost que il pot a la soe gent [172] sise joint a 
lui. Et lors orent plus grant bataille ; et tuit cil qui vindrent en la chace, qu'il porent 
retenir, si les mistrent en lor bataille. 


363.  Etceste chace si fu entre none et vespres ensinques retenue. Li plusor furent 
si esfreé que il fuioient par devant als trosque enz es paveiïllons et enz es hostiels. 
Et ensi cele chace fu recovree com vos avez oï. Et li Conmain s’aresterent, et li Blac, 
et li Greu, qui chaçoient ; et hardierent a celle bataille as ars et as saïetes ; et cil de la 
bataille se tindrent quoi devers als. Ensi furent trosque a vespres bas; et li Conmain 
et li Blac se recomencierent a retraire. 


364. Lors manda Joffrois de Vilehardoin, li mareschals de Campaigne et de 
Romenie, le duc de Venise en Post, qui viels hom ere et gote ne veoit, mais mult ere 
sages et preuz et vigueros ; et li manda queilvenist a lui en sa bataille, ou il se tenoit, 
el camp. Et il si fist. Et quant li mareschaus le vit, si Papelle a conseil d’une part tot 
seul, et si li dist : « Sire, vos veez la mesaventure qui nos est avenue : perdu avons 
l'empereor Baudoin et le [174] conte Loeys et lo plus de nostre gent et de la meillor. 
Or pensons del remainant garir : que, se Dieu n’en prent pitiez, nos somes pardu. » 

365.  Ensifula fins de lor conseil que li dus de Venise s’en riroit en Post et conforteroit 
la gent ; et chascuns fust armez de ses armes et se tenist quoi en sa herberge et en son 
paveillon ; et Joffrois li marescaus remanroit en sa bataille, et defors Post, tuit ordené, 
tant que il seroit nuit, por ce que lor anemi ne les veïssent esmovoir ; et quant il seroit 
nuiz, si se movroient de devant la vile : li dux de Venise s’en iroit devant, et Joffrois li 
mareschaus feroit ariere garde, et cil qui avec lui estoient. 


366. Ensi que attendirent trosqu'’a la nuit; et quant il fu nuiz, li dux de Venise se 
parti de Post, si com devisé ere ; et Joffrois li mareschaus fist l’ariere garde. Et s’en 
partirent le petit pas, etenmenerent tote lor gent a pié et a cheval, et navrez et altres, 
que onques ne laissierent nelui. Et chevauchierent vers une cité qui siet sor mer, que 
Pon apelle Rodestoc, qui bien ere .III. jornees loing d’iqui. Ensi [176] se partirent com 
vos avés oï. Et ceste aventure si avint en lan de incarnation Jesu Crist .M.CC.v. anz. 


367.  Etcele nuit que lost se parti d’Andrenople, si avint que une compaignie s’en 
parti pour aler plus tost en Costantinople et plus droit, et en reçorent grant blasme. 
En cele compaignie fu un cuens de Lombardie qui avoit nom li cuens Girars, de la 
terre del marchis, et Huedes de Ham, qui sires ert d’un chastel que on apelle Hamen 
Vermendois, et bien autre trosques a .XXV. chevaliers que li livres ne raconte mie. 


368.  Etensien vinrent puis la desconfiture, qui ot esté le joiedi a soir ; si vindrent 
en Costantinople le semadi a soir ; si avoit .V. jornees granz. Et conterent ceste novele 
le chardonal Perron de Chappes, qui ere de par l’apostoille de Rome Innocent, et 
Cuenon de Betune, qui gardoit Costantinoble, et Milon le Braibant, et les autres 
bones genz. Et sachiez qu’il en furent mult esfreé et cuiderent bien que li remananz 
fust toz perduz que il avoient devant Andrenople laissié, que il n’en savoient novelle. 
[178] 

369. Or lairons de cels de Costantinople, qui en grant dolor sont, si revenrons 
al duc de Venise et a Joffroi le mareschal, qui chevauchierent tote la nuit que il 
repairerent d’Andrenople trosque a l’ajornee. Et lors vinrent a une cité que on apelle 
Panfile. Or oiez des aventures queles eles sunt si com Diex volt : qu’en cele cité avoit 
la nuit geü Pierres de Braiecuel et Païens d’Orliens et totes les genz le conte Loeys ; et 
estoient bien .C. chevalier de mult bone gent et .vIr*. serjant a cheval, qui venoient 
oltre le Braz et aloient a Post a Andrenople. 


370. Et quant il virent la route venir, si corurent as armes mult isnelement, que 
il cuidoient que ce fussent li Grieu : si s’armerent et envoierent savoir quels genz 
ce estoient. Et cil troverent que ce estoient cil qui retornoient de la desconfiture ; 
si retornerent a als et lor distrent que perduz ert li empereres Baudoins, et lor sires 
Loeys, de cui terre et de cui païs il estoient, et de cui maiïsnie. 

h80] 

371. Plus dolorose novelle ne lor peüst on conter. La veïssiez mainte lerme plorer et 
mainte palme batre de duelet de pitié. Etalerent encontre als tuit armé, sicomilestoient, 
et tant que il vinrent a Joffroi le mareschal de Champaigne, qui ariere garde faisoit a 
mult grant mesaise : que Johannis li rois de Blaquie et de Bougrie ere venuz a l’enjornee 
a Andrenople a tote s’ost ; et trova que cil s’en furent alé ; et chevalcha aprés lor rote, et 
ce fu joie que il nes trova : que perdu fussent sanz nul recovrer se il les eüst trovez. 

372.  <« Sire, font il a Joffroi le mareschal, que volez que nos faciens ? Nos feront 
quanque il vos plaira. » Et cil lor respont : « Vos veez bien coment nos est. Vos veez 
bien coment nos est. Vos iestes froiz, et vostre cheval, si ferez l’ariere garde ; et je 
m'en irai devant tenir nostre gent, qui sunt mult esfreé, qui grant mestier en ont. » 
Issi cum il le devisa il le firent mult volentiers, si firent l’ariere garde mult bien et 
mult biel, come cil qui bien le sorent faire : car il estoient bon chevalier et honoré. 


373.  Joffrois li mareschaus de Champaigne [182] chevaucha devant et les 
conduist ; et chevaucha trosques a une cité qui Cariople ert apellee ; si vit que lor 
cheval estoient laissé de ce que il avoient tote nuit chevauchié ; et entra en la cité et 
les fist herbergier bien endroit hore de midi ; et donerent lor chevals a mengier, et 
il meïsmes mengierent ce que il porent trover, et ce fu pou. 


374. Ensi que furent tot le jor trosque a la nuit en cele cité. Et Johannis li rois de 
Blaquie les ot tote jor siuz tote lor route, et se herberja bien a .11. liues d’als. Et quant 
il fu nuiz, cil qui estoient en la cité si s’armerent tuit et s’en issirent fors. Joffrois li 
mareschaus fist l’avan garde, et cil firent l’ariere garde qui le jor l’avoient faite. Ensi 
chevauchierent tote nuit et l’'endemain a grant dote et a grand paine, tant que il 
vindrent a la cité de Rodestoc, qui ere poplee de Grex, mult riche et mult forz. Et cil 
ne s’osserent deffendre ; si entrerent enz, si se herbergierent, et lors il furent asseür. 


375. Et ensi s’'eschamperent cil de lost d’Andrenople com vos avez oï. Lors 
pristrent conseil [184] en la cité de Rodestoch, et distrent qu’il avoient plus grant 
paor de Costantinople que d’als meïsmes ; si pristrent bons messages per mer, et 
par jor et par nuit, et manderent a cels de la ville que il ne s’esmaïassent mie, que il 
estoient escampé, et que il repareroient a els au plus tost que il poroient. 


376. En cel point que li message vindrent en Costantinople, estoient .V. nés 
chargies de pelerins et de chevaliers et de serjanz en Costantinople, de Venitiens, 
mult granz et mult beles, qui voidoient la terre et s’en aloient en lor païs. Et avoit 
bien ex .v. nés .VII. mile home a armes; et i ere Guillelmes li avoez de Betuneli uns, 
et Baudoins d’Aubeigni, et Johans de Virsin, qui ere de la terre le conte Loeys et ses 
hom liges, et bien .C. autre chevalier que li livres ne raconte mie. 


377. Maistre Pierre de Chappes, qui ere cardonalx de par l’apostoile de Rome 
Innocent, et Cuenes de Betune, qui gardoit Costantinople, et Miles li Braibanz, et des 
autres bones genz grant part alerent as .V. nés ; et lor prioient o plaintes et o plors 
que il aüssent merci et pitié de la [186] crestienté et de lor seignor liges, qui estoient 
perdu en la bataille, et que il demorassent por Dieu. N’en vorrent oïr nulle parole, 
ainz s’en partirent del port, si collerent lor voilles et s’en alerent si com Diex volt, si 
que uns venz les mena el port de Rodestoch ; et ce fu lendemain que cil furent venu 
de la desconfiture. 


378. Atel proiere com cil avoient fait de Costantinoble, a lermes et a plors, lor fist 
Joffrois li mareschaus, et cil qui avec lui estoient : que il aüssent merci et pitié de 
la terre et que il remansissent, que ja mais a si grant besoing ne porroient secorre 
nulle terre. Icil respondirent que il s’en conseilleroient et qu’il lor respondroient 
lendemain. Or oïez l'aventure que la nuit avint en cele vile. 

379. Ili avoit un chevalier de la terre le conte Loeys qui Pierre de Froevile avoit 
nom, qui ere prisiez et de grant nom. Et s’en embla la nuit, et laissa tot son hernois, 
et se mist en la nef Johan de Virsin, qui est en la terre le conte Loeys de Blois et [188] 
de Chartein. Et cil des .V. nés qui respondre devoient al maitin a Joffroi le mareschal 
et al duc de Venise, si tost com il virent le jor, si collerent lor voiles et s’en alerent 
seinz parler a nullui. Mult en reçurent grant blasme en celui païs ou il alerent et in 
celui dont il partirent, et Pierre de Froevile plus grant que tuit li autre. Et por ce dit 
on que mult fait mal qui par paor de mort fait chose qui li est reprovee a toz jorz. 


380. Or vos lairons de cels, si dirons de Henri le frere lempereor Baudoin de 
Costantinople, qui avoit l'Andremite guerpie et s’en venoit vers Andrenople por 
l'empereor Baudoin son frere seccoure. Et avec lui s’en estoient passé li Hermin qui 
li avoient aidié vers les Grieux, bien .XX". a totes lor fames et a toz lor enfanz, qui 
n’osoient remanoir el païs. 


381.  Etlorsli vint la novele des Grex qui estoient eschapé de la desconfiture que 
ses freres Pempereres Baudoins ere perduz et li cuens Loeys et li [190] autre baron. 
Et puis revint novele de cels de Rodestoch, qui estoient eschapé ; et li mandoient que 
il se hastast plus tost de venir a als. Et por ce que il se volt haster por venir, si laissa 
les Hermins, qui estoient genz a pié et avoient lor chars et lor fames et lor enfanz, 
et por ce que il ne porent si tost venir et que il cuida que il venissent bien seürement 
et que il n’eüssent garde ; si se herberja a un casal qui Cortacople ert appellez. 


382. En icel jor meïsmes i vint Ansials de Corceles, li niers Joffroi le mareschal, 
cui il avoit envoié es parties de Macré et de Traïnople et de Pabbeie de Vera, une 
terre qui li estoit otroiee a [192] avoir ; et les genz qui estoient parti de Finepople de 
Renier de Trit estoient ensemble o lui. En cele compaignie avoit bien .C. chevaliers 
de mult bone gent et bien .VC. serjanz a cheval, qui tuit s’en aloïient a Andrenople 
por l'empereor Baudoin seccoure. 


383. Or lor vint une novelle, autressi cum a l’autre gent, que l'empereres ere 
desconfiz, et sa compaignie. Et tornerent altressi com por vers Rodestoch ; et 
vindrent por herbergier a Cortacople, un casal u Henris li frere Pempereor Baudoin 
ere herbergiez. Et quant cil les virent venir, si corrurent a lor armes : que il cuiderent 
que cil fuissent Grieu. Et cil recuiderent altressi daus. Et aprocha tant la chose que 
il s’entreconurent ; si virent mult volentiers li uns l’autre. Et furent plus seür et 
herbergierent la nuit el casal trosque a lendemain. 


384. Etľendemain murent et chevaucherent droit vers Rodestoch, et vinrent le 
soir en la ville ; et troverent le duc de Venise et Joffroi le mareschal et les autres qui 
de la desconfiture erent escapé, qui mult volentiers les virent ; et i ot mainte lerme 
ploree de pitié de lor amis. Ha ! Diex ! quex [194] damages fu que ceste assemblee 
de ceste force qui estoit iqui ne fu avec les autres a Andrenople quant l'empereres 
Baudoins i fu : quar il n’i aüssent riens perdu. Mais ne plot a Dieu. 


385.  Ensisejornerent ľendemain et Pautre jor aprés, et atornerent lor afaire. Et fu 
receüz Henris, li frere Pempereor Baudoins, en la seigneurie, come baus de l'empire, 

en leu de son frere. Et lors avint une mesaventure des Hermines qui venoient 
aprés Henri le frere Pempereor Baudoin : que les genz del païs s’assemblerent, si 
desconfirent les Hermines, et furent pris et mort et perdu tuit. 


386. Johans li rois de Blakie et de Bougrie fu a totes ses hoz et ot tote porprise 
la terre ; et li païs et les citez et li chastel se tenoient a lui ; et si Conmain orent coru 
trosque devant Costantinople. Henri li baus de l'empire et li dux de Venise et Joffrois 
li mareschaus erent encor en Rodestoch, qui ere a .111. jornees loing de Costantinople, 
et pristrent lor conseil. Et garni li dux de Venise Rodestoch de Veniciens, qu'il ere 
leur. Et lendemain ordenerent lor batailles et chevaucherent vers Costantinople per 
lor jornees. 

[196] 

387. Et quant il vindrent a Salembrie, une cité qui ere a .II. jornees de 
Costantinople, qui ere l'empereor Baudoin de Costantinople, Henris ses frere la 
garni de sa gent. Et chevalcherent al remanant trosque en Costantinople, ou il furent 
mult volentiers veü, que la gent del païs erent mult esfreé : et were mie de mervoile, 
que il avoient la terre si tote perdue que il ne tenoient, defors Costantinople, fors 
que Rodestoch et Salembrie ; et tote la terre si tenoit Johans li rois de Blakie et de 
Bougrie. D'autre part li Braz Saint George ne tenoient que le cors de l’'Espigal ; et 
tote la terre si tenoit Toldres li Ascres. 


388. Lors pristrent li baron un conseil que il envoieroient a l’apostoile de Rome 
Innocent et en France et en Flandres et par les autres terres por conquerre secors. 
Por ce secors fu envoiez Novelons de Soisons et Nicholes de Mailli et Johans Bliauz. 
[198] Et li autre remestrent en Costantinople a grant messaise, con cil qui cremoient 
pardre la terre. Ensi furent trosque a la Pentecoste. Dedenz cel sejor, avint un mult 
granz damages en lost : que Henris Dandole prist une maladie, si fina et moru ; et 
fu enterrez a gran honor al mostier Sainte Sophie. 


389. Et quant vint a la Pentecoste, Johans li rois de Blakie et de Bougrie oit fait 
mult sa volenté en la terre ; si ne pot plus ses Conmains tenir en la terre, que il 
ne porent plus hostier por l’esté, ainz reparierent en lor pais. Et il, a toz ses oz de 
Bogres et de Griffons, s’en ala sor le marchis vers Salenike. Et li marchis, qui ot oï la 
desconfiture l'empereor Baudoin, guerpi le siege de Naples, si s’en ala a Salenique a 
tant com il pot avoir de gent, si la garni. 


390. Henris, li frere lempereor Baudoin de [200] Costantinoble, a tant de gent 
com il mener pot, chevalcha sor les Griex trosque a une terre que Pon apelle le Curlot, 
qui est a troi jornees de Costantinoble. Cele li fu rendue, et li jurerent li Grieu la 
fealté, qui malvaisement ere tenue a cel tens. Et chevaucha a la cité d’Archadiople ; 
si la trova vuoide : que li Grieu ne li osserent attendre. Et d’iqui chevaucha a la cité 
de Visoi, qui mult ere forz et bien garnie de Griex, si li fo rendue. Et d’iqui chevaucha 
a la cité de Naples, qui mult restoit bien garnie de Griex. 


391.  Cumilles voltrent assaillir, quisent plait qu’il se rendroient. Endementiers 


que il queroient plait d’une part, cil de lost entroient de l’autre part ; si que Henris li 
balz de l'empire et cil qui parloient del plait n’en sorent mot, ainz lor en pesa mult. Et 
P qui p P P 

li Franc comencent a occire les Griex, et a gaignier les avoirs de la ville, et a prendre 
tot: si en i ot mult de morz et de pris. Et en ceste maniere fu prise Naples ; et enqui 
sejorna loz par .III. jorz. [202] Et li Grieu furent si esfreé de ceste occision qu'il 
vuiderent totes les citez et les chastiaux de la terre, et fuirent tuit dedenz Andrenople 
et dedenz le Dimot, qui mult erent forz citez et bones. 


392. Eniceltermine avint que Johannis li rois de Blakie et de Bougrie chevaucha 
sor le marchis a totes ses hoz a une cité que on appelle la Serre. Et li marchis l’avoit 
mult bien garnie de sa gent : qu’il avoit mis dedenz Hugon de Colemi, qui mult ere 
bons chevaliers et als hom, et Guielme d’Arle, qui ere ses mareschals, et grant part 
de sa bone gent. Et Johannis li rois de Blakie les assist. N’i ot gaires sis quant ot pris 
lo borc per force ; et al borc prendre lor avint mult granz domages : que Hugues de 
Colemi i fu morz, si fu feruz par mi Poil. 


393. Et quant cil fu morz, qui fu li mialdres d’aus toz, si furent li autre mul 
esfreé, sise traistrent el chastel, qui mult ere forz. Et Johannis les assist et dreça ses 
perrieres. N’i sist mie longuement quant cil dedenz parlerent de plait faire : dont il 
furent blasmé, et reprochié lor fu. Et li [204] plais si fu tels que il rendirent le chastel 
a Johannis. Et Johannis lot fist jurer a .XXv. des plus halz homes que il avoit que 
il les conduroit salvement a toz lor chevaus et a totes los armes a Salenique ou en 
Costantinople ou en Hongrie, lesquel que il voldroient des trois. 


394. En ceste maniere fu rendue la Serre. Et Johannis les fist issir fors et logier 
lés lui as champs, et los fist mult bel semblant, et lor envoia ses presens. Et si les tint 
par trois jorz ; puis lor menti de quanque il lor ot couvent, ainz les fist prendre, et 
tolir tot lor avoir, et mener en Blakie nuz et deschauz et a pié. Les povres et les menuz 
qui ne valoient gaires fist mener en Hungrie, et les autres qui auques valoient fist 
les testes colper. Ensi mortel traïson fist li rois de Blakie com vos oez. Ici reçut Poz 
une des plus doloreuses pertes que onques feïst. Et Johannis fist abatre le chastel et 
la cité, et s’en rala vers le marchis. 


395. Henris li bals de l'empire a tote la soe gent chevaucha vers Andrenople, si 
l'asist a molt grant peril : que il i avoit mult grant gent dedenz [206] et defors, qui les 
tenoient si prés que il ne pooient nul marchié avoir, ne forer, se pou non. Et lors si se 
closent par defors de lices et de barres ; et deviserent une partie de lor gent por ce que 
il gardassent par defors lor lices et lor barres, et li autre assaudroient devers la ville. 


396. Et firent engins de maintes manieres, et eschieles, et mains autres engins. 
Et mistrent grant paine a la ville prendre. Mais ne pot estre, que la ville ere mult 
fort et mult bien garnie, ainz lor mesavint : que de lor gent i ot bleciez assez, et un 
de lor bons chevaliers, qui ot nom Pierres de Braiecuel, qui fu feruz d’une pierre 
de mangonel el front et dut estre morz ; mais il gari par la volenté de Dieu, et en fu 
portez en litire. 


397. Et quantil virent que il ne poroient rien faire a la vile, si s’en parti Henri li 


bals de l'empire et Post des François ; et furent mult hardoié de la gent de la terre 
et des Grex. Et chevauchierent per lor jornees trosque a une cité que on apelle la 

Panphile ; et se herbergierent dedenz, et sejornerent [208] per .11. mois iqui. Et firent 
chevauchiees vers le Dimot, et en mains leus ou il aloient gaaignoient assez proies et 
autres avoirs. Et tindrent lost ein cele partie trosque a l’entree de l'iver ; et lor venoit 
marcheandise de Rodestoch et de la marine. 


398. Or lairons de Henri le bal de l'empire ici, si dirons de Johannisse le roi de 
Blakie et de Bougrie, cui la Serre fu rendue si com vos Pavez oï retraire arriere, et 
qui ot occis cels en traïson qui s’erent rendu à lui, et ot chevauchié vers Salenike 
et ot sejorné longuement et gasté grant part de la terre. Li marchis Bonifaces de 
Monferat fu a Salenike, mult iriez et mult dolent de son seignor lempereor Baudoin, 
qui perduz ere, et des autres barons, et de son chastel de la Serre, qu'il ot perdu, et 
de ses homes. 


399. Et quant Johannis vit qu’il mi porroit plus faire, si retorna arrieres vers son 
païs a tote sa [210] gent. Et cil de Phinepople, qui ere Renier de Trit, cui l'empereres 
Baudoins lot donee, orent oï que l’'empereres Baudoins eret perduz, et mult des 
barons, et li marchis la Serre avoit perdue ; et virent que li parent Renier de Trit, 
et ses filz, et ses niers l’avoient guerpi, et que il erent a pou de gent ; et cuiderent 
que jamais li Franc n’aüssent force. Une partie des genz, qui estoient popelican, 
s’en alerent a Johanisse et se rendirent a lui, et li distrent : « Sire, chevauche devant 
Phynepople, ou envoie rost : nos te renderons la ville tote. » 


400. Quant Renier de Trit le sot, qui estoit en la ville, si dota que il ne le rendissent 
a Johanisse : ensi que s’en issi a tant de gent com il ot, et s’esmut a une jornee, et vint 
par un des bors de la vile, ou li popelican erent a estage qui erent rendu a Johanisse; 
si mist le feuec ou borc et en art grant part. Et s’en ala au chastel de Stanemac, qui ere 
a trois lieues d’iqui et ere garniz de sa gent, et entra dedenz et i fu puis longuement 
[212] enserrez, bien .XIII. mois, a gran mesaise et a grant poverte, et menja ses chevax 
par destrece. Et ere .VIII. jornees de Costantinople loing, que nus ne pooient novelles 
oïr li uns des autres. 


401. Lors envoia Johannis s’ost devant Phynepople. N'i sist mie longuement quant 
cilde la ville se rendirent à lui, et il les asseüra ; et quant il les ot asseürez, si fist occire 
tot avant l’arcievesque de la ville ; et les halz homes fist escorchier toz viz tels i ot, 
et tels i ot les testes colper ; et tot le remanant en fist mener encaené ; et la ville fist 
tote fondre, et les torz et les murs, et les halz palais et les riches maisons hardoir et 
fondre. Ensi fu destruite la noble citez de Phynepople, qui ere des trois meillors de 
l'empire de Costantinople. 


402. Or lairons de Phynepople et de Renier de Trit qui est enserrez eu chastel 
d’Estanemac, si revenrons a Henri, le frere Pempereor Baudoin, qui a sejorné a 
Panphyle trosque a l’entree de Piver. Et [214] lors prist conseil a ses homes et a ses 
barons ; et li conseils si fu tels que il garniroit une cité que on appelle la Rousse, 
qui ere en un mult plentereus leu en mi la terre. Et de cele garnison fu chevetaines 
Tierris de Los qui ere seneschaus, et Tyerris de Tendremonde, qui ere conestables ; 
et lor charja bien Henris li bails de l'empire .VII*. chevaliers et grant part de serjanz 
a cheval ; et comanda que il tenissent la guerre contre les Grex et la marche. 


txm.bfm-corpus.org 33 





Base de français médiéval — Geoffroi de Villehardouin : Conquête de Constantinople 





403. Etil s’en ala al remanant trosque a la cité de Visoi, et la garni, et mist 
chevetaine Ansel de Kaeu, et li charja bien .VI*. chevaliers e de serjanz a cheval 
grant partie. Et une autre cité qui Archadiople ert appellee garnirent li Venitien. Et 
la cité de Naples ot rendu li frere l’impereor Baudoin al Vernas, qui avoit la seror al 
roi de France a fame et ere uns Greus qui se tenoit a als ; et nuls [216] des Grieus ne 
se tenoit a als que cil. Et cil de ces citez tindrent la guerre contre les Griex, et firent 
mainte cevauchie ; et on en fist mainte envers als. Henris se traits en Constantinople 
al remanant de sa gent. 


[4. Nouvelle offensive de Johannisse et contre-offensive d'Henri] 
(janvier-novembre 1206) 


404.  EtJohannis li rois de Blaquie et de Bougrie ne s’oblia mie, qui mult fu riches 
et poesteïs d’avoir, ainz porchaça grant gent de Conmains et de Blas ; et quant vint 
a trois semaines aprés Noel, si les envoia en la terre de Romenie por aidier cels 
d’Andrenople et cels del Dimot. Et quant cil furent plus creü, si s’esbaudirent et 
chevauchierent plus seürement. 


405.  Tierris de Tendremonde, qui chevetaines ere et conestables, fist une 
chevauchie al quart jor [218] devant la feste sainte Marie Candelor ; et chevaucha 
tote nuit bien a .VI *. chevaliers, et la Rousse laissa garnie a pou de gent. Et quant 
vint a l’enjornee, si vint a un casal ou Conmain et Blac estoient herbergié. Et les 
sorpristrent, si que cil n’en sorent mot qui estoient el casal, s’en ocistrent assez et 
gaignerent bien .XL. de lor chevaus. Et quant il orent fait cel forfait, si tornerent 
arriere vers la Rousse. 


406. Et cele nuit meïsmes, li Conmain et li Blac orent chevauchié por forfaire, 
et furent bien .VII". Et vindrent a la matinee devant la Rousse, et i furent grant 
piece. Et la vile ere garnie de pou de gent, si fermerent lor portes et monterent sor 
le mur. Et cil s’en tornerent arriere. N’orent mie eslongié la ville une liue et demie 
quant il encontrerent la chevaucie des François, dont Thierris de Tendremonde ere 
chevetaines. Quant les François les virent, si s’ordenerent en .IIII. batailles ; et fu lor 
conseils telx que il se trairoient a la Rosse tot le petit pas ; et se Diex lor donoit que 
il i peüssent venir, si seroient a saveté. 

[220] 

407. Etli Conmain et li Blac et li Grieu de la terre chevauchierent vers als, quar 
il avoient mult grant gent ; et vienent a ariere garde, si les conmencent a hardoier 
mult durement. L’ariere garde faisoit la masnie Tyerri de Los, qui ere seneschaus et 
estoit repairiez en Costantinople ; et de cele gent ere chevetaines Vilains ses freres. 
Et li Conmain et li Blac et li Grieu les tindrent mult prés et navrerent mult de lor 
chevaus. Et fu li huz et la noise granz, si que per vive force et par destrece les fisent 
hurter sor la bataile Andriu Durboise et Johan de Choisi, et si que alerent soffrant 
grant piece. 


408. Et puis se resforcierent, si que il les fisent hurter sor la bataille Tierri de 
Tendremonde le conestable. Et ne tarda gaire grantment aprés que les fisent hurter 

sor les batailles que Charles del Fraisnes faisoit. Et orent tant alé sofrant que il virent 
la Rousse et a mains de demie liue. Et cil adés les tindrent plus prés ; et fu la noise 
granz sor als, et mult i ot de bleciez d’alx et de lor chevax. Si cum Diex volt suffrir les 
aventures, cil ne porent, [222] ainz furent desconfit ; et furent pesament armé, et cil 
legierement, lor anemi, et les comencent a occire. 


409.  Ha!las ! com dolorous jor ci ot a la crestienté ! Que de toz les .vr*. chevaliers 
n’en escamperent mie plus de .x., que tuit ne fussent mort ou pris. Et cil qui en 
eschamperent s’en vindrent fuiant a la Rousse et se recoillirent avec lor genz qui la 
dedenz estoient. La fu morz Tierris de Tendremonde, Oris de Lisle, qui mult ert bons 
chevaliers et prosiez, et Johans de Pompone, Andrius Durboise, Johans de Choisi, 
Guis de Covlans, Charles de Fraisne, Vilains li frere Tierri le seneschal. De toz çaus 
qui la furent mort ou pris ne vos puet toz les nons raconter li livres. Une des graignors 
dolors et des graignors domages avint a cel jor, et des graignors pitiez, qui onques 
avenist a la crestienté de la terre de Romenie. 


410. Li Conmain et li Grieu et li Blac retornerent arriere, qui mult orent fait 
lor volenté en la terre et mult gaignié de bons chevals et de bons aubers. Et ceste 
mesaventure si avint le jor devant la [224] veille madame sainte Marie Candelor. 
Et li remananz qui fu eschapez de la desconfiture et cil qui estoient a la Rousse, si 
tost com il fu nuiz, si guerpirent la ville et s’en alerent tote nuit fuiant, et vindrent 
al maitin a la cité de Rodestoch. 


411.  Iceste dolorouse novele si vint à Henri le bal de l'empire si com il aloit a la 
procession a Nostre Dame de Blaquerne, le jor de la feste madame sainte Marie 
Candelor. Sachiez que mult furent esfreé en Costantinople et cuiderent por voir qu’il 
aüssent la terre perdue. Lors prist conseil Henris li balz de l'empire que il garniroit 
Salembrie, qui ere a .II. jornees de Costantinople, et i envoia Marchaire de Sainte 
Manehalt a tot .L. chevaliers por garder la ville. 


412.  Etlors, quant la novelle vint a Johannis le roi de Blakie que ce ere a sa gent 
avenu, si ot mult grant joie : que c’ere une des granz parties de la bone gent que li 
François aüssent que il avoient morz et pris. Lors manda par tote sa terre quanque 
il pot avoir de gent, et porchaça grant ost de Comains et de Griex et de Blas ; et entra 
en [226] Romanie. Et li plus des citez se tindrent a lui, et tuit li chastel. Et ot si grant 
gent que ce ne fu se merveille non. 


413. Quant li Venicien oïrent dire que il venoit, si guerpirent Archadiople. Et 
Johanisse chevaucha tant que il vint a la cité de Naples, qui ere garnie de Griex et de 
Latins et ere le Vernas, qui l’'empereris la seror le roi de France avoit a famme ; et des 
Latins ere chevetaines Beges de Fransures, uns chevaliers de la terre de Belveisis. Et 
Johannis li rois de Blakie fist assaillir la cité et la prist per force. 


414.  Laotsi grant mortalité de gent, qui furent occis, que ce ne fu se merveille non. 
Et Beghes de Fransures fu amenez devant Johannis, et il le fist occire maintenant. 
Et toz les autres qui noient valurent des Griex et des Latins et totes les menues 
genz, fames et anfanz, en fist mener en Blakie en prison. Lor fist tote la cité fondre 

et abatre, qui ere mult bone et mult riche et en bon païs. Ensi fu destruite la cité de 
Naples com vos avez oï. 


415.  D'’iqui aprés a .XII. lieues seoit la cité de [228] Rodestoch sor mer, qui mult 
ere riche et forz et granz, et garnie de Veniciens mult bien. Et avec tot ce ere venue 
une rote de serjanz a cheval, et estoient bien .11™., et erent venu altressi a la cité por 
garnir. Quant il oïrent dire que Naples estoit prise par force et que Johannis avoit 
fait occire les genz qui estoient dedenz, si se mist uns si granz esfroiz en als que il 
se desconfissent par als meïsmes. Si cum Diex sueffre les mesaventures avenir as 
genz, li Venitien se ferirent es vaisials qui ainz ainz, qui mielz mielz, si que por poi 
que li uns ne neoit l’autre. Et li serjant a cheval, qui estoient de France et de Flandre 
et des autres terres, s’enfuioient par terre. 


416. Or oiez quele mesaventure, qui ne lor ere mestiers ! Quar la citez ere si forz 
et si close de bons murs et de bones tors que il ne trovassent ja qui les assaillist ne 
Johannis tornast ja cele part. Et quant Johannis oï que il s’en estoient fui, qui ere bien 
a demie jornee loing de qui, chevaucha cele part. Li Grieu, qui estoient en la cité remés, 
se rendirent a lui ; et il maintenant les fist prendre, et petiz et granz, fors cels qui en 
escharperent, et les fist [230] mener en Blaquie, et fist la cité abatre. Ha ! cum ce fu 
granz damages ! Car ce ere une des meillors citez de Romenie et des mielz seanz. 


417. Aprés de qui, en avoit une altre qui Panedor ert appellee, qui se rendi a lui; 
et il le fist abatre et fondre ; et les fist mener en Blaquie ausi com de celi. Et aprés 
chevaucha a la cité d’Arecloie, qui seoit sor un bon port de mer et ere as Veniciens, 
qui l’avoient feblement garnie, si Pasailli et la prist par force : enchi rot grant occision 
de gent, et le remenant le fist mener en Blakie, et fist fondre la cité conme les autres. 


418. Et de qui chevaucha a la cité de Daïn, qui ere mult fort et bele ; et la gent 
ne loserent tenir : si li fu rendue ; et il la fist fondre et abatre. Aprés chevaucha a la 
cité del Churlot, qui s’ere a lui rendue, et il la fist fondre et abatre et mener les genz 
en prison. Et ensi com aucuns chastels ou aucune cité se rendoit a lui et il les avoit 
asseürees, si [232] les fesoit abatre et mener les homes et les fames en prison ; et nulle 
convenance que il lor feïst ne lor tenoit. 


419. Lors corurent li Conmain et li Blac devant les portes de Costantinople, ou 
Henris li bals de l'empire ere a tant de gent com il avoit, mult dolenz et iriez, por ce 
que il ne pooit avoir tant de gent qu'il peüst sa terre deffendre. Et ensi pristrent li 
Conmain les proies de la terre, et homes et fames et anfanz ; et abatirent les citez et 
les chastiax ; et firent si grant essil que onques nus hom n’oï parler de si grant. 


420. Lors vindrent a une cité a .XII. liues de Costantinoble qui Nature ert apellee ; 
et Henris li frere l’'empereor l’avoit donee a Païen d’Orliens. En cele cité avoir mult 
grant pueple de genz, et il s’en estoient tuit afui cil del païs. Et il l’assaillirent, si 
la pristrent per force. La rot si grant occision de gent que il n’avoit eü si grant en 
nulle ville ou il eüssent esté. Et sachiez que tuit li chastel et totes les citez qui s’erent 
rendues a Johannis, et cui il [234] avoit asseürez, erent tuit fondu et destruit, et 
menees les genz en Blakie en tel maniere com vos avez oï. 

421.  Sachiez que dedenz .v. jornees de Costantinoble ne remest nulle riens a 
essillier, fors solement la cité de Visoi et cele de Salembrie, qui estoient varnies de 
François : et en cele de Visoi ere Ansiaus de Kaeu, bien a tot .vr*. chevaliers ; et en cele 
de Salembrie ere Machaires de Sainte Manehalt a tot .L. Et Henri li frere l’impereor 
Baudoin ere remés en Costantinoble al remanant. Et sachiez que mult erent al desoz, 
que defors le cors de Costantinoble n’avoient retenu que ces deus citez. 


422. Quant ce virent li Grieu qui erent en Post avec Johannis, qui s’erent a lui 
rendu et revellé contre les Frans, et il lor abatoit lor chastiaus et lor citez et nul 
couvent ne lor tenoit, si se tindrent a mortz et a traïs. Et parlerent ensemble et 
distrent que ausi feroit il d'Andrenople et del Dimot quant [236] il reparieroient ; et 
se il ces .II. abatoit, dont estoit Romenie perdue a toz jorz. Et pristrent lor messages 
priveement, si les envoierent en Costantinoble al Vernas. 


423. Et li prioient que il criast merci a Henri le frere l’impereor Baudoin et as 
Veniciens, que il feïssent pais a als et que il li donassent Andrenople et le Dimot, et 
li Grieu se torneroient tuit a lui, et ensi porroient estre li Grieu et li Franc ensemble. 
Conseils en fu pris ; paroles i ot de maintes manieres : mais la fin del conseil fu 
telx que al Vernas et a l’'empereris sa fame, qui ere suer le roi Felippe de France, fu 
otroie Andrenople et li Dimos et o totes lor apertenances ; et il en feroit le servise a 
Pempereor et a Pempire. Ensi fu la convenance faite et assovie, et la pais faite des 
Grex et des Frans. 


424. Johannis li rois de Blakie et de Bougrie, qui ot sejorné longuement en 
Romenie et lou païs gasté trestote la quaresme et aprés la Pasque a grant piece, si 
s’en retraist arriers vers [238] Andrenople et vers le Dimot, et ot empensé que il en 
feroit tot autretel cum il avoit fait des autres. Et quant li Grieu virent ce, qui estoient 
avec lui, qu'il torneroit vers Andrenople, si se comencent a embler de lui, et par nuit 
et par jor, .XX., .XXX., .XL., .C. 


425. Et quant il vint la, si lor requist que il le laissassent alsi entrer dedenz cum 
il avoient fait dedenz les autres. Et il li distrent que il ne feroient, et distrent : « Sire, 
quant nos nos rendimes a toi et nos nos revelames contre les Frans, tu nos juras 
que tu nos garderoies en bone foi et salveroies. Tu ne Pas pas fait, ainz as destruite 
Romenie. Et alsi savons nos bien que tu nos feroies alsi com tu as fait des autres. » 
Et quant Johannis oït ce, si assist le Dimot, et dreça entor .XVI. perrieres granz, et 
comença engins a faire de mainte maniere, et gaster tot le païs entor. 


426. Lor pristrent cil d'Andrenople et cil del Dimot lor messages, si les envoierent 
en Costantinoble a Henri, qui ere bals de l'empire, et al Vernas, que il seccorrussent 
por Dieu le Dimot, qui ert assis. Et quant cil de Costantinoble oïrent la novelle, si 
pristrent conseil del Dimot seccore. Mult i ot de [240] cels qui n’oserent mie loer que 
on issist de Costantinoble ne que on si pou que on avoit de la crestienté meïst en 
aventure. Totes voies fu lor consels telx que il istroient fors et que il iroient trosque 
a Salembrie. 

427. Li chardonaus qui ere de par l’apostoille de Rome en preescha et en fist 
pardon a toz cels qui iroient et qui morroient en la bataille. Lors s’en issi Henris 
de Costantinoble a tant de gent com il avoir pot, et chevaucha trosque a la cité de 
Salembrie, et enqui fu logiez devant la ville bien per .VIII. jorz. Et de jor en jor li 
venoient message d’Andrenople, et mandoient que aüst merci d'als et que il les 
seccorust, que, se il nes secoroit, il estoient perdu en fin. 


428. Lors prist conseil Henris a ses barons ; et li conselx si fu telx que il alassent 
a la cité de Visoi, qui mult ere bone et forz. Ensi com il dissent si le fissent ; et 
vindrent a la cité de Visoi, si se logierent devant la ville le jor de la veille de la feste 
[242] monseignor sain Johan Baptiste en juing. Et le jor cum il furent logié, vindrent 
li message d’Andrenople et distrent a Henri le frere lempereor Baudoin : « Sire, 
sachiez que, se tu ne seccors la cité del Dimot, que ele ne se puet tenir plus de .VIII. 
jorz ; et les perrieres Johannis ont abatu le mur en .II11. leus et ont esté ses genz .II. 
foiz sor les murs. » 


429. Lors demanda conseil que il feroit. Assez i ot parlé avant et arriere. Mais la fin 
del conseil si fu tels que il distrent : « Seignor, nus somes ja tant venu avant, que nos 
somes honi se nos ne seccorons le Dimot : mais soit chascuns confés et conmenié, et 
ordenons nos batailles. » Et aesmerent que il avoient bien .cccc. chevaliers et que 
il n’en avoient mie plus ; et manderent les messages qui erent venu d’Andrenople 
et demanderent le couvine combien Johannis avoit de genz ; et il respondirent que 
il avoit bien .XL™. homes a armes, sanz cels a pié, dont il ne savoient le conte. Ha ! 
Diex ! cum perillouse bataille de si pou de gent encontre tant! 


430. Al matin le jor de la feste monseignor [244] saint Johan Baptiste furent 
confés et conmenié ; et l’endemain si murent. L’avangarde si fu conmandee Joffroi 
le marescal de Romenie et de Champaigne ; et Machaires de Sainte Manehalt fu 
avec. La secunde bataille fist Coenes de Betune et Miles li Braibanz ; la tierce, Païens 
d’Orliens et Pierres de Braiecuel ; la quarte, Ansials de Kaeu ; la quinte Baudoins de 
Belveoir ; la siste, Hues de Belmés ; la septime, Henris li frere lempereor Bauduin ; 
l'uitisme, Gautiers de Escornai et li Flamenc. Tyerris de Los, qui ere seneschaus, fist 
l'ariere garde. 


431. Lors chevauchierent tot ordoneement par .III. jorz, ne onques plus 
perillossement genz n’alerent querre bataille. Car il avoit .I1. perils : de ce que il 
estoient pou et cil estoient assez a cui il aloient conbatre ; d'autre part il ne creoient 
pas les Griex, a cui il avoient pais faite, que il lor deüssent aidier de cuer, ainz avoient 
paor que, quant venroit au besoing, que il ne se tornassent devers Johannis, qui avoit 
le Dimot si aprochié de prendre com vos avez oï arriere. 

[246] 

432. Quant Johannis oï que li Franc venoient, si nes ossa attendre, ainz arst ses 
engins et se desloja. Et ensi se desloja del Dimot ; et sachiez que toz li monz le tint a 
grant miracle. Et Henris li bauz de l'empire vint al quart jor devant Andrenople et se 
loja sor les plus bels prez del munde sor la riviere. Quant cil d’Andrenople les virent 
venir, si issirent fors a totes lor croiz et a la procession, et fisent la greignor joie qui 
onques fust veüe : et il le durent bien faire, que il ne estoient mie bien a aise. 

433. Et lors vint la novelle en Post des Frans que Johannis ere logiez a un chastel 
qui a nom Rodestuic. Et al matin mut Post des Frans, et chevaucha vers cele part 
por la bataille querre. Et Johannis se desloja et chevaucha arriers vers son païs. Ensi 
le suirent par .V. jornees ; et il adés s’en ala devant als. Lors se herbergierent al 
cinquisme jor sor un bel leu, a un chastel que on appelle le Fraïm. Enqui sejornerent 
per .Ill. jorz. 

[248] 

434.  Etlors s’en parti une conpaignie de la bone gent de Post par descorde qu'il 
eurent a Henri le frere l’'empereor Baudoin. De cele conpaignie fu chevetaines 
Baudoins de Belveoir. Hues de Belmés fu avec lui, et Guillelmes de Gomeignies, et 
Drues de Belraim. Et en alerent bien ensemble en cele route .L. chevalier. Et cuiderent 
que li remenanz n’osast remanoir el païs contre lor anemis. 


435. Lors pristrent conseil Henris li baus de l'empire et li baron qui avec lui 
estoient ; et fu telx lor conseils que il chevalcheroïient avant. Si chevalchierent per 
IL. jorz, et se herbergierent en une mult bele valee, prés d’un chastel que on apelle 
Moniac. Et cil chastiaus lor fu rendu, et i sejornerent bien per .V. jorz. Et distrent 
que il iroient Renier de Trit secore, qui ere dedenz l’Estanemac assis et i avoit esté 
bien .XIII. mois enserrez dedenz. Ensi remest Henris li baus de l'empire en Post, et 
grant partie de sa gent : li remananz ala secorre Renier de Trit a l’'Estanemac. 


436. Et sachiez que mult alerent perilleusement cil qui i allerent, que on a pou 
veü de si perilloses [250] rescouses. Et chevauchierent .III. jorz per mi la terre 
a lor anemis. En cele rescolse ala Coenes de Betune et Joffrois de Vilehardoin li 
mareschaus de Romenie et de Champaigne, et Makaires de Sainte Manehalt, et Miles 
li Braibanz, et Pierres de Braiecuel, et Païens d'Orliens, et Ansials de Kaeu, et Tierris 
de Los, et Guillelmes del Perçoi, et une bataille de Veniciens, dont Andrius Valeres ere 
chevetaine. Et ensi chevauchierent trosque au chastel d’Estanemac, et aprochierent 
tant que il virent l’'Estanemac. 


437. Reniers de Trit ere as bailles des murs et choisist avan garde que Joffrois li 
mareschaus faisoit et les autres batailles qui venoient aprés mult ordeneement. Et lors 
ne sot quex genz ce estoient, et ce ne fu mie merveille se il dota : que grant tens avoit 
que il n’avoit oï novelles d'als ; et cuida que ce fussent li Grieu qui les venissent asseoir. 
[252] 

438.  Joffrois li mareschaus de Romenie et de Champaigne prist Turcoples et 
arbalestriers a cheval, si les envoia avant por savoir le convine del chastel : qu’il ne 
savoient se il estoient mort ou vif, que grant tens avoit que il n’en avoient oï novelles. 
Et quant cil vindrent devant le chastel, Reniers de Trit et sa mesnie les conurent : 
bien le puez savoir que il orent grant joie. Lors s’en issirent et alerent contre lor amis, 
si firent grant joie li uns a l’autre. 


439. Et lors se herbergierent li baron en une mult bone vile qui estoit al pié del 
chastel et qui tenoit adés assiegé le chastel. Lors distrent li baron que il avoient 
maintes foiz oï dire que l’'empereres Baudoins ere morz en la prison Johannis, mes 
il nel creoient mie. Et Reniers de Trit dist que por voir ere morz, etille crurent. Mult 
i ot de cels qui en furent dolent : se il le peüssent amender ! 

440. Et ensi jurent en la ville ; et al maitin [254] s’en partirent et guerpirent 
l'Estanemac. Et chevauchierent per .I1. jorz ; et al tierz jor vindrent a Post ou Henris 
li frere l'empereor les attendoit, sos le chastel de Moniac, qui siet sor le flum d’Arte, 
ou il estoit herbergiez. Mult fu granz joie a cels de lost de Renier de Trit qui ere 
rescous de prison, et a bien fu atornez a cels qui l'amenerent : car il i alerent mult 
perilleusement. 


441. Lors pristrent conseil li baron que il iroient en Costantinoble et que il 
coroneroient Henri le frere l’'empereor Baudoin. Et laissierent le Vernas a toz les 
Grex de la terre et a tot .XL. chevaliers que Henris, li bals de l'empire li lassa. 
Et ensi s’en ala Henris li baus de l’impire et li autre baron en Costantinoble ; et 
chevauchierent per lor jornees tant que il vindrent en Costantinople, ou il furent 
voluntiers veü. Lors coronerent a empereor Henri lo frere lempereor Baudoin le 
diemenche aprés la feste madame sainte Marie en aost, a grant joie et a [256] grant 
honor, a l’iglise Sainte Sophye. Et ce fu en Pan de l’Incarnation Nostre Seignor Jesu 
Crist .M. et .CC. anz et. VI 


442. Et cum l’emperere fu coronés en Costantinople, si com vos avez oï, et li 
Vernas fu remés en la terre d’Andrenople et del Dimot, Johannis, rois de Blakie et 
de Bougrie, quant il le sot, si amassa de gent quant que il pot. Et li Vernas mot mie 
refermé del Dimot ce que Johannis en ot abatu a ses perrieres et a ses mangonials et 
Pot povrement garni. Et Johannis chevalcha al Dimot, si lo prist et l’abbati, et fondi 
les murs trosque en terre. Et cort par tot le païs, et prent homes et fammes etenfanz 
et proies ; et fist grant destruiement. Lors manderent cil d’Andrenople lempereor 
Henri que il les secorust, que li Dimos ere perduz en tel maniere. 


443. Lors semoust l’'emperere Henris quanque il pot avoir de gent, et issi de [258] 
Costantinople, et chevalcha vers Andrenople per ses jornees a totes ses batailles 
ordenees. Et Johannis, li rois de Blakie, qui ere in la terre, cum il oï que il venoit, si 
se traist arriers vers la soe terre. Et l'empereres Henris chevalcha tant que il vint a 
Andrenople et se loja defors en la praerie. 


444. Et lors vinrent li Grieu del pais, si li distrent que Johannis li rois de Blakie 
enmenoit les homes et les fames et les proies, et avoit le Dimot destruit et tot le païs 
entor, et que il ere ancore a une jornee de chi. Et li consels l’impereor fu tels que il 
s’iroit a lui combatre, se il l’atendoit, por secoure les chaitis et les chaitives que il 
enmenoit. Et chevaucha aprés lui ; et cil s’en ala devant adés ; et ensi le sut per .I111. 
jorz. Lors vint a une cité que on apeloit Veroi. 


445.  Cumcilde la cité virent Fost de l’'empereor venir, si s’enfuirent es montaignes 
et guerpirent la cité. Et Pempereres vint a tote s’ost, et se loja devant la ville, et la 
trova garnie de blez et de viandes et d’autres biens. Ensi sejorna iqui per .II. jorz, et 
fist ses genz corre per le païs entor ; et [260] gaaignierent assez proies de bués et de 
vaches et de bufles mult grant plenté. Lors se parti de cele cité a toz ses gaaïens et 
chevaucha a une altre cité loing d’iqui a une jornee, que on apele Blisme. Et ensi cum 
li autre Gré avoient laissié l’autre cité, ravoient cil laissie cesti ; et il la trova garnie 
de toz biens, et se herberja devant. 

446. Lors lor vint une novelle que a une valee, a trois lieues de Post, estoient li 
chaitif et les chaitives, que Johannis en menoit a tot lor proies et a toz les chars. 
Lors atorna l'empereres Henris que li Grieu d’Andrenople et cil del Dimot les iroient 
querre, et leur chargeroit .I1. batailles de chevaliers. Ensi cum il fu devisé, si fu fait 
a l'endemain. De l’une bataille fu chevetaine Euthaices li frere Pempereor Henri de 
Costantinoble ; et de l’autre, Makaire de Sainte Manehailt. 


447. Et chevauchierent entr'aus et les Grieus, trosque en la vallee que on lor ot 
enseignie. Et troverent la gent ensi cum Pen lor ot dit. Et la [262] gent Johannis 
assembla alla gent l'empereor Henri, si ot navrés et morz homes, et fames, et chevaus, 
de l’une part e de l’autre ; mais per la vertu de Dieu orent li Franc la force, ettornerent 
les chaitis et enmenerent devant als arriere. 


448.  Etsachiés que cele rescouse ne fu mie petite, que bien i ot .xXx™. que hommes 
que fames et anfanz, et bien .111™. chars cargiez de lor robes et de lor hernois, sanz 
les autres proies, dont il avoit assez. Et bien duroit la route, si cum il venoient a lost, 
Il. liues granz. Et ensi vindrent a Post la nuit ; et en fu mult liez liempereres Henris, 
et tuit li autre baron ; et les fist herbergier d’une part, si que onc ne perdirent vaillant 
un denier de rien qu'i aüssient. Lendemain sejorna l’'empereres Henris por le pueple 
que il ot rescous. A Pautre jor se parti del païs et chevaucha tant per ses jornees que 
il vint a Andrenople. 


449. Lors dona congié as homes et as fames que il ot rescous ; et chascuns s’en ala 
la ou il volt, in la terre dont il ere nez o d’autre part; et les autres proies dont il avoit 
mult grant plenté, furent departi a cels de Post si cum il dut. Lors sejorna l’empereres 
Henris per .V. jorz ; et puis [264] chevaucha trosque a la cité del Dimot, por savoir 
coment ele ere abatue et se on le porroit refermer ; et se loja devant la ville et vit, et 
il et si baron, que il n’estoit mie leus de fermer en tel point. 


450. Lors vinten lost un bers le marchis Boniface de Monferrat en messages, qui 
Othes de la Roche avoit non. Et parla d’un mariage, qui devant avoit esté porparlé, de 
la file Boniface le marchis de Monferrat et de lempereor Henri; et aporta les novelles 
que la damme ere venue de Lombardie, et que ses peres i avoit envoié querre, et 
qu’ele ert a Salenique. Et fu asseürez li mariage d’une part et d'autre. Ensi s’en rala 
li messages a Salenique Othes de la Roche. 


451.  Etlempereres rot assemblees ses genz, qui orent a garison menez lor gaainz 
de Visoi, qu'il avoient fait, en Post. Et chevaucha par devant Andrenople par ses 
jornees, tant que il vint en la terre Johannis le roi de Blaquie et de Bougrie. Et vinrent 
a une cité qu’on apeloit la Ferme, et la pristrent et entrerent enz, et i firent mult grant 
gaain. Et sejornerent enz per .III. jorz, et corurent [266] per tot le pais, et gaaignierent 
granz gaaienz, et destruistrent une cité qui avoit nom Aquilo. 


452. Alquartjor se partirent de la Ferme, qui ere bele et bient seant; et i sordoient 
li baing chaut li plus bel de tot le monde ; et la fist Pemperere destruire et ardoir, et 
enmenerent les gaaiens mult granz de proies et dautres avoirs. Et chevauchierent 
par lor jornees tant que il vindrent a la cité d’Andrenople et sejornerent el païs 

trosque a la feste Tos Sainz, que il ne porroient plus guerroier por liver. Et lors s’en 
torna l’empereres Henris et tuit si baron vers Costantinoble, qui mult furent lassé 
d'ostoier. Et ot lassié a Andrenople entre les Grex un suen home, qui ot nom Pierre 
de Radingeam, a tot .XX. chevaliers. 


453. En celtermine Toldres li Ascres, qui tenoit la terre d'autre part del Braz, avoit 
triues a l'empereor Henri, et ne li ot mie bien tenues, ainz li ot fausees et brisies. Et 
lors prist conseil [268] l’impereres, et envoia oltre le Braz a la cité de l'Espigal Pierre 
de Braiecuel, cui sa terre ere divisee en iceles parties et Paien d’Orliens, et Ansiau 
de Chaeo et Eutaice son frere, et grant part de ses bones genz, trosque a .VI*. 
chevaliers. Et cil comencierent la guerre contre Toldre l’Ascre mult grant et mult 
fiere, et fisent grant domage en sa terre. 


454. Et chevauchierent trosque a une terre qui Equise est apellee, que la mer 
clooit tote, fors que une part; et a l’entree par ou on entroit, avoit aü anciennement 
forteresce de murs, de tors, de fossés, et estoient auques dechaü. Et enqui dedenz 
entra loz des François ; et Pierres de Braiecuel, cui la terre ere devisee, les comença 
a refermer et a faire .II. chastiaus en .II. entrees. Et de qui comencierent a corre en la 
terre l’Ascre, et gaaignierent granz gaainz et granz proies, et amenerent dedenz lor 
isle les gaaiens et les proies. Et Toldres li Ascres revenoit sovent en Equise, et [270] i 
ot maintes foiz assemblees ; et i perdoient li un et li autre ; et iqui ere la guerre grant 
et perillose. 


455. Or lairons de cez, si dirons de Tyerri de Los, qui senescaus ere, cui Nichomie 
devoit estre ; et ere a .I. jornee de Niqué la Grant, qui ere li chiés de la terre Toldre 
l'Ascre. Et cil s’en rala a grant partie de la gent l’'empereor Henri ; et trova que li 
chastiaus ere abatuz, et ferma et horda le moutier Sainte Sophye, qui mult ere halz 
et biels, et retint iqui endroit la guerre. 


456.  Enicel termine, li marchis Bonifaces de Monferrat remut de Salenique, si 
s’en ala a la Serre, que Johannis li avoit abatue ; si la referma, et ferma aprés un 
chastel qui a non Dramme, el val de Phelippe ; et tote la terre entor se rendi a lui et 
obeï ; et iverna el païs. 

[272] 

457.  Endementiers fu tant del tens passé que li Noël fu passé. Lors vindrent li 
message le marchis a l’empereor en Costantinoble, et li distrent de par le marchis que 
il avoit envoié sa file en galies a la cité d’Aaimes. Et lors envoia l'empereres Henris 
Joffroi le mareschal de Romenie et de Champaigne et Milon le Braibant por querre 
la dame. Et chevauchierent par lor jornees tant que il vindrent a la cité d’Aines. 


458. Et troverent la damme, qui mult ere et bone et bele ; et la saluerent de par 
lor seignor, et l'amenerent a grant honor en Costantinoble. Et l’esposa l'empereres 
Henris au mostier Sainte Sophye, le diemenche aprés la feste madamme sainte Marie 
Candelor, a grant joie et a grant honor et porterent corone ambedui ; et furent les 
noces haltes et planieres el palais de Bochelion. Ensi fu fait li mariages de l'empereor 
e de la file le marchis Boniface, qui Agnés l'empereris avoit nom, com vos avés oï. 

[274] 


[5. Luttes en Europe et en Asie] 
(mars 1207-juillet 1207) 


459.  Toldres li Ascres, qui guerroia l’impereor Henri, prist ses messages, si les 
envoia a Johannis, le roi de Blakie et de Bougrie ; si li manda que totes les genz 
l'empereor Henri estoient devers lui, qui le guerreoient d’autre part del Braz devers 
la Turchie, et que l’'empereres ere en Costantinople a pou de gent ; et or se poroit 
vengier : que il seroit da une part et il venist d'autre, et que l'empereres avoit si pou 
de gent que il ne se porroit d’andeus defendre. Johannis sere porchaciés de grant 
host de Comains qui venoient a lui, et porchaca ses oz de Blas et de Bougres, si granz 
cum il onques pot. Et del tans fu ja tant passé que li quaresmes entra. 


460. Makaire de Sainte Manehalt avoit conmencié a fermer un chastel al Caracas, 
qui siet sor un goffre de mer, a .VI. liues de Nichomie devers Costantinoble ; e 
Guillelmes des Sains en comença un autre a fremer, le Chivetot, qui siet [276] sor 
le goffre de Nichomie, d'autre part, devers Niké. Et sachiez que mult ot afaires 
l'empereres Henris endroit Costantinoble, et li baron qui erent el païs. Et bien 
tesmoigne Joffrois de Vilehardoin li mareschaus de Romenie et de Campaigne que 
onc en nul termene ne furent gent si chargié de guerre, por ce que il estoient espars 
en tant leus. 


461. Lors issi Johannis de Blakie a totes ses hoz et a grant ost de Cumains qui 
venu li erent, et entra en la Romenie. Et corurent li Commain trosque as portes 
de Costantinople. Et il assist Andrenople et i dreça .XXXIII. perrieres granz, qui 
getoient as murs et as tors. Et dedenz Andrenople n’avoit se les Grex non, et Pierron 
de Radingeham, qui de par lempereor i iere a tot .X. chevaliers. Et lors manderent 
li Grieu et li Latin ensemble l'empereor Henri qe ensi les avoit Johannis assis et que 
il les secorrust. 


462. Mult fu destroiz l’empereres, quant il l’oï : [278] que ses genz estoient 
departies d’oltre le Braz en tant de leus ; et Pempereres ere en Costantinoble a pou 
de gent. Et fu tels ses consels qu’il enprist a issir de Costantinoble a tant de gent cum 
il porroit avoir a la quinzaine de Pasque ; et manda en Equise, ou li plus de sa gent 
ere, que il s’en venissent a lui. Et il s’en commencierent a venir par mer, Eustaices 
li frere l'empereor Henri et Ansials de Kaeu et de lor gent le plus ; et dont remest 
Pierres de Braiecuel a poi de gent en Equise. 


463. Quant Toldres li Ascres oï la novelle que Andrenople ere assise, et que 
l'empereres Henris par estovoir mandoit ses genz, et que il ne savoit auquel corre 
ou de ça ou de la, si iere chargiez de la guerre, lors si manda plus esforciement quan 
qu’il pot de gent. Et fist tendre ses trés et ses paveillons devant les portes d’Equise ; 
et i ot assemblé maintes foiz, perdu et gaaignié. Et quant Toldres li Ascres vit que il 
avoient pou de gent laienz, si prist une grant partie de s’ost, et de vaissiaus ce que 
il en pot avoir par mer, si les envoia al castel de Civethot, que Guillaumes de Sains 
fermoit, si l’asistrent per mer et per terre le semadi de miqgaresme. 

[280] 

464.  Laienz avoit .XL. chevaliers de mult bone gent. Et Makaires de Sainte 
Manehalt en ere chevetaines, et lor chastials estoit encore pou fermez, si que cil 
pooient avenir a els as espees et as lances. Et les assaïllierent per terre et per mer 
mult durement. Et cil assaus si dura le semadi tote jor. Et cil se defandirent mult 
bien, et bien tesmoigne li livres que onques a plus grant meschief ne se defendirent 
.XL. chevalier a tant de gent : et bien i parut, que il n’en i ot mie .v. qui ne fuissent 
navré de toz les chevaliers qui i estoient ; et s’en i ot un mort, qui niers ere Milon le 
Braibant, qui avoit non Giles. 


465.  Ençois que cil assaus començast, le semadi matin, s’en vint un més batant 
en Constantinople, et trova lempereor Henri el palais de Blakerne seant al mengier 
et li dist : « Sire, sachiez que cil de Chivetoth sunt assis per mer et per terre ; et se 
vos nes secorrez hastivement, il sunt pris et mors. » 


466. Avec l’empereor ere Coenes de Betune et Joffrois li mareschaus de 
Champaigne et Miles le Braibanz et pou de genz. Et li conseils si fu corz : que 
l'empereres s’en vient al rivage et s’en entre en un galion, et chascuns en tel vaisel 
com il [282] pot avoir. Et lors fait crier per tote la vile que il le sievent a tel besoing 
cum por secorre ses hommes, que il les a perduz se il ne les secort. Lors veïssiez la 
cité de Costantinoble mult esformier des Venisiens et des Pisans et d’autres genz 
qui de mer savoient ; et corent as vassiaus qui ainz ainz, qui mielz mielz. Avec als 
entroient li chevalier a totes lor armes ; et qui ançois pooit, ainçois se partoit del port, 
por sivre l'empereor. 


467. Ensi alerent a force de rimes tote la vespree, tant com jor lor dura, et tote la 
nuit, trosque a lendemain al jor. Et quant vint a une piece aprés le soleil levant, si ot 
tant esploitié Pempereres Henris que il vit le Chevetoth et lost qui ere entor et per mer 
et per terre. Et cil dedenz n’orent mie dormi la nuit, ainz se furent tote nuit hordé, si 
malade et si navré com il estoient, et com cil qui n’atendoient se la mort non. 


468. Et quant l’'empereres vit que il estoient si prés que il voiloient assaillir, et il 
n’avoit encor de sa gent se pou non, - avec lui ere Joffrois li mareschals en un autre 
vaissel, et Miles li Braibanz, et Pisan et autre chevalier, et tant que il avoient, entre 
granz et petiz, de vaissials .XVIL. et cil en [284] avoient bien .LX. ; - et virent que, 
se il attendoient lor genz et soffroient que cil assaillissent cels de Chivetoth, que il 
seroient mort ou pris, si fu tels lor conseils que il s’iroient combatre a cels de la mer. 


469. Et voguerent cele part tuit d’un front, et furent tuit armé es vaissials, les 
hialmes laciez. Et quant cil les virent venir qui estoient appareillié d’assaillir, si 
conurent bien que ce ere secors ; si se partirent del chastel et vinrent encontre als, 
et tote lor oz se loja sor le rivaje de granz genz que il avoient a pié et a cheval. Et quant 
il virent que l'emperere et la soe gent venroient totes voies sor als, si reculerent sor 
lor gent qui estoient sor le rivage, si que cil lor pooient aidier de traire et de lancier. 


470.  Ensiles tint lempereres assis a ses .XVII. vaissiaus, tant que li criz vint qui 
ere moüz de Costantinople; et ançois que la nuit venist, en i ot tant venu queilorent 

la force en la mer partot. Et jurent tote nuit armé, et aancrez lor vaissiaus. [286] Et 
fu lor consels telx que, si tost com il verroient le jor, que il s’iroient combatre a els el 
rivage et por tollir lor vaissiaus. Et quant vint endroit la mie nuit, sitraistrent li Grieu 
toz lor vaissials a terre, si boterent le feu dedenz et les arstrent toz, et se deslogierent 
et s’en alerent fuiant. 


471.  L'empereres Henris et sa gent furent mult lié de la victoire que Diex lor ot 
donee et de ce que il orent secoru lor gent. Et quant vint al matin, l’'empereres et 
tuit li autre en vont al chastel del Civetot ; et troverent lor gent mult malades et mult 
navrez les plusors. Et le chastel esgarda l’'empereres et sa gent, et virent qu’il ere si 
flebes que il ne faisoit a tenir : si recuillierent toz lor genz es vaissials et guerpirent 
le chastel et laissierent. 


472. Johannis li rois de Blachie ne repousa mie, qui avoit Andrenople assise ; 
ainz gitterent ses perrieres as murs et aus tors, dont il avoit assez ; et empirierent 
mult les murs et les tors. Et mist ses trencheors as murs ; et firent maintes foiz [288] 
assaillies. Et mult se contindrent bien cil qui dedenz estoient, li Grieu et li Latin. Et 
manderent mult sovent l'empereor Henri que il les secorust et seüst que, se il nes 
secoroit, que il estoient pardu sanz nulle fin. Et l'empereres ere mult destroiz : que, 
quant il voloit ses genz secore d’une part, Toldres li Ascres le tenoit si destroit d’autre 
part, si que par estovoir le couvenoit a retorner. 


473.  Etissi fu Johannis le mois d’avril devant Andrenople ; et Paprocha si de 
prendre qu'il abati des murs et des tors en .II. leus trosque en terre, et si que il 
pooient venir main a main as espees et as lances a cels dedenz. Ensinques i fist de 
mult granz assaus. Et cil se defendirent bien. Et i ot mult des morz et des navrez 
d’une part et d'autre. 


474. Ensi cum Diex vielt les aventures avenir, li Commain qu’il ot envoié per la 
terre orent gaaignié et furent revenu a l’ost de l’'Andrenople a toz lor gaaienz. Et 
distrent que il wi remanroient plus a Johannis, ainz s’en voloient aler en lor terre. 
Issi se partirent li Commain de Johannis. Et cum il [290] vit ce, si n’osa remanoir 
sanz als devant Andrenople : ensi que s’en parti de devant la ville et la guerpi. 


475.  Etsachiez que on le tint a grant miracle, de ville qui ere de prandre aprochie 
comme ere ceste, que il le laissa, qui hom si poeteïs ere. Ensi cum Deus vielt les choses, 
si les convient avenir. Cil d’Andrenople ne tarderent mie de mander Pempereor que 
il venist tost por Dieu : que seüst de voir que, se Johannis li rois de Blaquie retornoit, 
que il estoient morz ou pris. 


476.  L'empereres a tant de gent com il avoit fu atornez d’aler a Andrenople. Et 
lors li vint une novele qui mult fu grief que Esturiuns, qui ere amirals des galies 
Toldre l’Ascre, ere entrez a .X. et .VII. galies en Boque d’Avie, el Braz sain George, et 
fu venuz en Equise, ou Pierres de Braiecuel estoit, et Païens d’Orliens, et le assist par 
devers mer, et li Ascres par devers terre. Et la gens de la terre d’Equise furent revelé 
contre [292] Peron de Braiecuel, et cil de Marmora, qui suen estoient; et li orent fait 
domage et morz de ses homes assez. 

477. Et quant ceste novele vint en Costantinoble, si furent mult esfreé. Lors prist 
conseil liempereres Henris a ses homes et a ses barons et as Veniciens ensemble. Et 
distrent que, se il ne secoroient Perron de Braiecuel et Païen d’Orliens, que il estoient 
mort et que il avoient la terre perdue. Si armerent mult isnelement .XIIII. galies et 
les garnirent et des plus haltes gens des Venitiens et de toz les barons l'empereor. 


478.  Enuneentra Coenes de Betuneetsagent;eten l’autre, Joffrois de Vilehardoin 
li mareschaus et la soe gent ; et en la tierce, Machaires de Sainte Manehalt et la soe 
gent; en la quarte, Miles li Braibanz ; et en la quinte, Ansials de Kaeu ; et en la sixte, 
Tyerris de Los, qui ere seneschaus ; et en la septime, Guillelmes del Perchoi ; et en 
l'uitisme, Eustaices li freres l'empereor. Et ensi mist per totes les galies sa meillor 
gent l'empereres Henris. Quant eles partirent del port de Costantinoble, bien distrent 
totes les gens qui les virent que onques [294] mais galies ne furent mielz armees ne 
de meillors genz. Et ensi fu respoitiez li alers de Andrenople a cele foiz. 


479. Et cil des galies s’en alerent contreval le Braz vers Equise droit. Ne sai 
comment Esturions le sot li ammiraus des galies Toldre l’Ascre, si s’en parti d’Equise, 
et s’en ala, et s’enfui contreval le Braz. Et cil le chacierent .I1. jorz et .Il. nuiz trosque 
fors de Boche d’Avie bien .XL. miles. Et quant il virent que il nel poroient atteindre, 
sitornerent arriere, et revindrent en Equise, et troverent Perron de Braiecuele Païen 
d’'Orliens. Et Toldres li Ascres se fu deslogiez de devant et fu repariez arriere en sa 
terre. Ensi fu secorue Equise com vos oez. Et cil des galies s’en tornerent arrieres en 
Costantinoble et ratornerent lor oirre vers Andrenople. 


480.  Toldres li Ascres envoia le plus de sa gent a tote sa force en la terre de 
Nichomie. Et la gent Tyerri de Los, qui avoient fermé le mostier Sainte Sophye, et 
cil qui estoient dedenz, manderent lor seignor l’'empereor que il les secorust, que, se 
il [296] n’avoient secors, il ne se poroient tenir ; et en sor que tot, si n’avoient point 
de viande. Par fine destrece covint l’'empereor Henri et sa gent que il laissast la voie 
d’aler a Andrenople et que il passast le Braz sain George devers la Turquie a tant de 
gent com il pot avoir por secore Nichomie. 


481. Et quant la gent Toldre l’Ascre l’oïrent que il venoit, si revuidierent la terre, 
si se traistrent arriere vers Niké la Grant. Et quant l’'empereres le sot, si prist son 
conseil ; et fu li conseils tels que Tierris de Los li seneschaus de Romenie remanroit 
a Nichomie a toz ses chevaliers et a toz ses serjanz por garder la terre, et Makaires de 
Sainte Manehalt al Caracas, et Willelmes del Perchoi en Esquisse ; et cil defendroient 
la terre endroit als. 


482. Lors s’en ala li empereres Henris en Costantinoble al remanant de sa gent. 
Et ot empris de rechief d’aler a movoir por raler vers Andrenople. Et endementiers 
qu'il atorna son oirre, Tierris de Los li seneschaus, qui ere a Nichomie, et Guillelmes 
del Perchoi, a totes lor genz, alerent forer un jor. Et la gent Toldre l’Ascre le sorent, si 
les sorpristrent [298] et lor corurent sus ; si furent mult grant gent, et cil furent pou ; 
si comença li estors et la mellee. Ne demora mie longuement que li pou ne porent 
endurer le trop. 

483.  Multle fist bien Tyerris de Los et sa gent, et fu abatuz .1l. foiz, et par force le 
remonterent sa gent. Et Guillelmes del Perchoi fu abatuz et remonter, et fu rescous. 
Ne porent cele fole souffrir, si furent desconfit li Franc. La fu pris Tyerris de Los, 
et navrez par mi le vis en aventure de mort. La fu pris de la soe gent avec lui, que 
pou en eschapa. Et Guillelmes del Perchoi en eschapa sor un roncin, navrez en la 
main. Et ensi se recuilierent el mostier Sainte Sophie cil qui en eschamperent de la 
desconfiture. 


484. Cil qui ceste ystoire traita ne seut s’il fu a tort ou a droit ; mes il en oï un 
chevalier blasmer, qui avoit a nom Ansols de Remi, qui ere hom liges Tyerri de Los 
le seneschal et chevetaines de sa gent, et le guerpi. 


485. Et lors pristrent un message cil qui furent a Nichomie au mostier Sainte 
Sophye retorné, [300] Guillelmes del Perchoï et Ansols de Remi, et Pen envoierent 
batant en Costantinoble a l'empereor Henri ; et li manderent qu’ensi ere avenu 
que pris ere li seneschaus et sa gent, et il estoient assis au mostier Sainte Sophye a 
Nichomie, et n’avoient mie viande a plus de .v. jors ; et seüst de voir que, se il nes 
secoroit, que il estoient et morz et pris. L'empereres, autresi cum a cri, passe le 
Braz San George, il et sa gent, qui ainz ainz, qui mielz mielz, et por secoure cels de 
Nichomie. Et ensi fu remese la voie d’Andrenople a cele foiz. 


486.  Etquantl’empereres ot passé le Braz Sain George, si ordena ses batailles, et 
chevaucha par ses jornees tant que il vint a Nichomie. Quant la gent Toldre lAscre et 
si frere l’oïrent, qui tenoient Post, si se traistrent arriers, et passerent la montaigne 
d'autre part devers Niché. Et l’'empereres se loja d’autre part Nichomie en une mult 
bele praerie, sor un flum, par devers la montaigne, et fist tendre ses trés et ses 
paveillons, et fist corre sa gent par le païs : quar il se revellerent quant il oïrent dire 
[302] que Tyerris de Los li seneschaus de Romenie ere pris, et pristrent proies assez 
et prisons. 


487. Et ensi sejorna l’empereres Henris par .V. jors en la praerie. Et dedenz 
cel sejor Toldres li Ascres prist ses messages, si les envoia a lui, si le requist qu’il 
prendroit trive a .II. anz par tel covent que il li laissast abatre Equise et la forteresce 
del mostier Sainte Sophie, et il li rendroit toz ses prisons qui avoient esté pris a cele 
desconfiture et als autres leus, dont il avoit assez en sa terre. 


488. Or prist l'emperere conseil a ses homes ; et distrent que il ne pooient les 
.Il. guerres souffrir ensemble et que mielz valoit cil damages assofrir que la parte 
d’Andrenople ne de l’autre terre : et si avroient parti lor anemis, Johannis le roi de 
Blakie et de Bougrie et Toldre l’Ascre, qui estoient ami, qui s’entraidoient de la guerre. 
[304] 

489.  Ensifula chose creantee et otroiee. Et lors manda l’empereres Henris Pierron 
de Braiecuel en Equise ; et il vint ; et fist tant l'empereres Henris vers lui que il li 
delivra Equise, et le delivra a Toldre l’Ascre por abatre, et le mostier de Nichomie. 
Ensi fu ceste trive asseüree et ces forteresces abatues. Tyerris de Los fu delivrés, et 
li autre prison tuit. 

490. Lors s’en repaira l’'empereres Henris en Costantinoble et enprist a aler vers 
Andrenople a tant com il poroit de gent avoir. Et assambla s’ost a Salembrie. Et fu 
ja tant del tens passé que il fu aprés la feste sain Johan, en juignet. Et chevauça tant 
que il vint a Andrenople, et se herberja es prez devant la ville. Et cil de la cité, qui 
molt l’avoient desiré, issirent fors a procession, si le virent mult volentiers. Et tuit li 
Gré de la terre furent venu. 


491.  Ilne sejorna c’un jor devant la ville, tant qu’il ot veü le domage que Johannis 
i avoit fait a ses trencheors et a ses perrieres as murs et as tors, qui mult avoit la vile 
empirie. Et l'endemain si mut et chevaucha vers la terre Johannis. [306] Et chevaucha 
par .IIII. jorz ; et al cinquiesme jor si vint al pié de la montaigne de Blaquie a une 
cité qui avoit nom Eului, que Johannis avoit novelement repoplee de gent. Et quant 
la gent de la terre virent lost venir, si guerpirent la cité et foïrent es montaignes. 


492.  L'empereres Henris se loja devant la ville ; et li correor corrurent parmi la 
terre et gaaingnierent bués et vaches et buffles a grant plenté, et autres bestes. Et 
cil d'Andrenople, qui avoient lor chars mené avec aus et erent povre et diseteux de 
la viande, les cargierent de froment et d’altre blé ; et il troverent grant plenté de la 
viande ; et les autres chars qu’il avoient gaanié charchierent a mult grant plenté. Ensi 
sejorna ľoz par .Ill. jorz ; et chascun jor aloient gaaignier li correor parmi la terre ; 
et la terre si ere de montaignes et de forz destroiz : si i perdoient cil de Post de lor 
coreors, qui aloient folement. 


493.  Audarraien envoial’empereres Henris Ansial de Kaeu por garder les correors, 
Eustaice son frere et Tyerri de Flandres son nevou, et Gautier de Escornai, et Johan 
Bliaut. Ices .1111. [308] batailles alerent garder les correors, et entrerent dedenz mult 
forz montaignes. Et quant lor gent orent coru par la terre et il s’en vourent revenir, si 
troverent les destroiz mult forz ; et li Blac del païs se furent assemblé, et assamblerent 
a aus, et lor firent mult grant domage et d'omes et de chevaus. Et furent mult prés 
destre desconfiz : si que par vive force covint les chevaliers descendre a pié. Et par 
Paide Dieu s’en revindrent tote voie a lost ; mais grant domage orent receü. 


494. Et ľendemain s’en parti l’'empereres Henris et Poz des François, et 
chevauchierent per lor jornees arrieres tant que il vindrent a la cité d’Andrenople. Et i 
mistrent la garnison qu’ilamenerent de blez et d'autre viande. Et sejorna l'empereres 
en la praerie deforz la vile bien .Xv. jorz. 


495. En cel termine, Bonifaces li marchis de Monferrat, qui ere a la Serre, que 
il avoit refermee, fist chevauchies trosque a Messinople. Et la terre se rendi a son 
commandement. Lors prist ses messages, si les envoia a Pempereor Henri, et li 
manda que il parleroit a lui sor le flum qui cort soz la Capesale. Et il n’avoient mais 
eü pooir de parler ensemble trosque la terre fu conquise : que il avoit [310] tant de 
lor anemis intre als que li un ne pooient venir as autres. Et quant l’empereres et ses 
consels oï que li marchis Bonifaces ere a Messinople, si en furent mult lié. Et il manda 
par ses messages arriers que il iroit parler a lui al jor que il li avoit mis. 

496. Ensi s'en ala l’'empereres vers cele part, et laissa Coenon de Betune por garder 
la terre a Andrenople a tot .c. chevaliers. Et vindrent la ou li jorz fu pris, en une mult 
bele praerie, prés de la cité de la Capesale. Et vint l'empereres d’une part et li marchis 
d'autre, et s’'asemblerent a mult grant joie. Et ne fu mie mervoille : que il ne s’erent 
pieça veü. Et li marchis demanda novelles de sa file lempereris Agnés ; et on li dist 
que ele ere grosse d’anfant, et il en fu mult liez et joianz. Lors devint li marchis hom 
de l'empereror Henri et tint de lui sa terre, ensi com il avoit esté l'empereor Baudoin 
son frere. Lors dona li marchis Bonifaces a Geoffroi de Vilehardoïin le mareschal de 
Romenie et de Champaigne la cité de Messinople a totes ses apertenances, ou celi 
de la Serre, laquele que il ameroit mielz ; et cil en fu ses hom liges, sauve la fealté 
limpereor de Costantinople. 

[312] 

497.  Etensi sejornerent per .II. jorz en cele praerie a mult grant joie, et distrent, 
puis que Diex avoit doné que il pooient venir ensemble, que encor poroient il grever 
lor anemis. Et en pristrent un parlement que il seroient a Pinsue del mois d'octubre 
a tot lor pooir en la praerie de la cité d’Andrenople por hostoier sor le roi de Blaquie. 
Et ensi departirent mult lié et mult haitié. Li marchis s’en ala a Messinople, et 
l'empereres Henris vers Costantinoble. 


498. Quant li marchis fu a Messinople, ne tarda mie plus de .v. jorz que il fist une 
chevauchie, par le conseil as Greus de la terre, en la montaigne de Messinople plus 
d’une grant jornee loing. Et cum il ot esté en la terre et vint a partir, li Bougre de 
la terre se furent assemblé, et virent que li marchis fu a pou de gent. Et vienent de 
totes parz, si s’'assemblent a s’ariere varde. Et quant li marchis oï le cri, si sailli en un 
cheval toz desarmez, un glaive en sa main. Et cum il vint la ou il estoient assemblé 
a s’arriere garde, si lor corut sus et les chaça une grant piece arriere. 


499. La fu feruz li marchis Bonifaces de Monferat parmi le gros del braz desoz 
l’'espaule mortelment, si que il comença a espandre del sanc. Et [314] quant sa 
gent virent ce, si se comencierent a esmaier et a desconforter et a mavaisement 
mantenir. Et cil qui furent entor le marchis le sostindrent. Et il perdi mult del sanc, 
si se comença a spasmer. Et quant ses genz virent que il n’avroient nulle aïe de lui, 
si s’escomencierent a smaier, et le comencent a laissier. Ensi furent desconfiz per 
mesaventure. Et cil qui remestrent avec lui, et ce fu po, furent mort. Et li marchis 
Bonifaces de Monferrat ot la teste colpee. Et la gent de la terre envoierent Johannis 
la teste ; et ce fu une des granz joies que il aüst onques. 


500. Halas ! com dolorous domage ci ot a Pempereor Henri et a toz les Latins de 
la terre de Romenie de tel home perdre per tel mesaventure, un des meillors barons 
et des plus larges et des meillors chevaliers qui fust el remanant del monde. Et ceste 
mesaventure avint en ľan de incarnation Jhesu Crist .MCC. et .VI. anz. 

